Тошкентда кўзи ожизлар мактаби бош ҳисобчиси...\nЖумладан, Яшнобод туманидаги Кўзи ожизлар махсус мактаб интернатида бош ҳисобчи тасдиқланган штатлар жадвалидаги ўзининг ойлик лавозим маошига ортиқча иш ҳақи қўшиб ёзиши натижасида бюджетдан 77,6 млн. сўм асоссиз ортиқча тўлаб юборилган.\nЖиззах шаҳар 22-сонли умумтаълим мактабида ҳақиқатда ишламайдиган 11 нафар фуқаролар номига ҳомиладорлик ва туғиш нафақаларини, шунингдек меҳнат таътили, мукофот ва моддий ёрдам маблағларининг асоссиз ҳисобланиши ва тўланиши натижасида 448,2 млн. сўм бюджет маблағлари асоссиз сарфлаб юборилган.\nБулардан ташқари, Боғдод туманидаги 50-сонли умумтаълим мактабида пудратчи «Фарғона сайқал сервис» хусусий корхонаси томонидан «Обод қишлоқ» дастури доирасида бажарилган таъмирлаш ишлари жойида назорат ўлчовидан ўтказилиб, молиялаштириш учун тақдим этилган ҳисоб фактура маълумотлари билан ҳақиқатда бажарилган ишлар солиштирилганда 129,9 млн. сўмлик бажарилмаган иш ҳажмлари қўшиб ёзилганлиги аниқланган.\nмолия вазирлиги бюджет талон-торож давлат маблағлари


«Олтин ошиқ» анимация фильмлари фестивали ниҳоясига етди\nХ. А. Яссавий номидаги Халқаро қозоқ-турк университетининг маданият саройида Туркистон – туркий оламнинг маданий пойтахти ҳамда Туркий давлатлар ҳамдўстлиги куни шаърафига Халқаро «Олтин ошиқ» анимация фильмлари фестивали ўтди.\nИкки кун давом этган ушбу нуфузли анжуманга Қирғизистон, Ўзбекистон, Озарбайжон, Саха – Якутия, Олтой, Бошқирдистон ҳамда мамлакатимизнинг таниқли аниматорлари ватанпарварлик руҳидаги 20дан зиёд асарларини тақдим этишди. Анжуманнинг очилиш маросимида ҚР Маданият ва спорт вазирлиги театр ва кинематография бўлимининг бош сараловчиси Г. Мирзашева иштирокчиларни муборакбод этди. Вилоят маданият бошқармаси бошлиғининг вазифасини бажарувчи\nҒ. Шарафиева, вилоят ҳокими Ж. Туймебаевнинг табрик хатини ўқиб берди.\nТомошабинлар ҳукмига ҳавола қилинган асарлар ҳакамлар ҳайъати томонидан муносиб баҳоланиб, қозоғистонлик А. Абилданинг омади чопди. Бош совринни ушбу режиссёрнинг «Ўтдан яралганлар» анимация фильми қўлга қиритди. Биринчи ўринга эса ўзбекистонлик санъат устаси\nД. Власовнинг «Гончар» мультфильми лойиқ деб топилди. Иккинчи ўринлар А. Ўсманўглу (Туркия)нинг «Денгиз қароқчилари», Асанбек, Усанбек Алтинбаевларнинг (Қирғизистон) «Первый камень», «Жизнь» анимация фильмларига берилди. Ғолиб учликлар ичида Қ. Қўнирқулқожаев, Р. Усманов, Ю. Тхайнинг (Қозоғистон) «Мақтанчоқ қиз», К. Тимофеевнинг (Саха – Якутия) «Алаа Могус» ҳамда А. Муратбековнинг (Қозоғистон) «Қазақстан бренди» мультфильмлари билан якунланди.\nЯна қатор асарлар махсус номинацияларга муносиб деб топилди. 8 ёшдаги қозоғистонлик С. Чмуль танловнинг энг ёш аниматори деб тан олинди.\nСуратда: анжумандан лавҳалар\nШ. МАДАЛИЕВ, 2017-09-22, 20:08 279


Японияда бошланғич синфлар ўқувчилари дастурлаш фанини ўрганадилар\n08:50 / 25.05.2016\nЯпониянинг таълим, маданият, спорт, фан ва технологиялар вазирлиги компьютерда дастурлашни бошланғич синфларда ўтилиши шарт бўлган фанга айлантиришга қарор қилди. Бу ҳақда The Japan News хабар бермоқда.\nУшбу ташаббус 2020 йилда кучга киради. 2021 йилдан ўрта мактабларда ҳозирдагидан кўра ҳажмлироқ дастурлаш фани ўтилади. 2022 йилда Япония ҳукумати ушбу дарсни мактаб дастурининг ўқитилиши шарт бўлган фанига айлантиради. Ҳозирча эса бошланғич синфлар ўқувчилари бу фанни қўшимча дарс сифатида ўрганишлари мумкин.\nНашрнинг таъкидлашича, Япониянинг баъзи префектураларида бу фан аллақачон ўқитилмоқда. Ўқувчилар дастурлаш дарсларини катта қизиқиш билан ўрганмоқдалар.\nУшбу фаннинг мактаб дастурига киритилишида асосий муаммо ўқитувчиларда тегишли тажриба ва билимларнинг йўқлиги бўлмоқда. Бу муаммони енгишда IT-компаниялари ва жамоатчилик ташкилотлари томонидан ташкил этиладиган маърузалар ёрдам бериши айтилмоқда.\nАҳолининг ижтимоий ҳимояга муҳтож қатламлари электрон реестри ва «Ижтимоий ҳимоя» ИАТ жорий этилади


Shahzoda - Между небом и землей (Dj. Smash & ...\nШахзода - All Alone\nВитас - Опера #1 (Euro Version)\nNECHAEV - Всё нормально\nZivert - Credo (Julia Ziverti per СIAO 2020)\nГлавная - Новости - 9/11 терактлари: Орадан 17 йил ўтиб. Фожиа бўйича фактлар (фотогалерея)\n17 йил муқаддам, 2001 йилнинг 11 сентябрида, Қўшма Штатлар тарихидаги энг даҳшатли теракт амалга оширилди.\n2001 йилнинг шу куни «ал-Қоида» террорчи гуруҳи жангарилари тўрт фуқаролик авиацияси самолётини эгаллаб олди. Улардан бири Нью-Йоркдаги машҳур Бутунжаҳон савдо марказининг шимолий минорасига, иккинчиси мажмуанинг иккинчи минорасига урилди. Натижада икки осмонўпар бино ҳам ер билан кунпаякун бўлди.\nФото: Patricia McDonough\nФото: Marty Lederhandler\nФото: Bolivar Arellano\nФото: David Surowieck\nФото: Patrick Witty\nФото: Brad Rickerby/Reuters\nФото: Sara K. Schwittek/Reuters\nУчинчи лайнер соат 9:37 Пентагон биносига ҳужум қилди.\nТўртинчи самолётдаги йўловчилар террорчиларга қаршилик кўрсатишди ва самолёт Пенсильвания штати ҳудудида, Питтсбург шаҳрида қулаб тушди.\nФото: Ray Stubblebine/Reuters\nҲужумлар оқибатида жами 2977 киши ҳалок бўлди, минглаб кишилар жароҳатланди. Уларнинг 246 нафари самолёт йўловчилари эди. Жаҳон савдо марказида 2 минг 606 киши, Пентагонга ҳужум оқибатида 125 киши ҳалок бўлди. Ҳалок бўлганларнинг 72 нафари полиция ва ҳуқуқ-тартибот идораларининг ходимлари, 343 нафари ўт ўчирувчи, 55 нафари ҳарбий хизматчи эди. Қурбонлар орасида 90та мамлакат фуқаролари бор эди.\nФото: Peter Morgan/Reuters\nУшбу ҳодисалар хотирасига 11 сентябрь АҚШда Ватанпарварлик куни ва Ибодатлар куни сифатида нишонланади. Бутун мамлакат бўйлаб маҳаллий ҳукумат, университет, мактаб, жамоатчилик уюшмалари томонидан ташкил қилинган хотирлаш маросимлари, мотам тадбирлари ва хотира концертлари бўлиб ўтади. Федерал биноларнинг барчасида шу куни давлат байроқлари туширилади.\nТеракт юз берган вазиятни ўрганиш билан АҚШга террорчилик ҳужумлари бўйича миллий комиссия шуғулланди. 2004 йилнинг июлида, фожиадан 442 кун ўтгач, мустақил тадқиқот комиссияси 600 саҳифалик ҳисоботни тақдим қилди. Унда ҳукумат иммиграцион сиёсатда жуда кўп хатоларга йўл қўйгани жиддий терактларга сабаб бўлгани қайд этилди.\nФото: Jason Cohn/Reuters\nШунингдек. Америка разведка хизматлари ҳаракатлари координацияланмагани туфайли терактлар олди олинмагани келтирилди. 2004 йил августида АҚШ президенти Жорж Буш Америка разведкасини ислоҳ қилиш ҳақида бир нечта фармон имзолади.\n19 нафар худкуш террорчиларнинг барчасининг шахси аниқланди — улар Миср, Саудия Арабистони, БАА ва Ливан фуқаролари бўлиб чиқди. Улар «Ал-Қоида» террорчилик ташкилотига алоқадор бўлиб, АҚШда қонуний равишда яшаган, уларнинг баъзилари эса Америка учувчилик мактабларида ўқиган.\n2007 йил январида Гамбургда Марокаш фуқароси Мунир ал-Мутасаддиқ 15 йилга қамалди, у 11 сентябрдаги терактга тайёргарлик кўришда қатнашганликда айбланди. У «Ал-Қоида»нинг «Гамбург ячейкаси» билан алоқада бўлган, Жаҳон савдо ташкилотининг эгизак биноларини йўқ қилган худкуш учувчилар айнан шу гуруҳнинг аъзолари бўлган.\n2006 йил майида Вашинтон яқинидаги Александрияда асли марокашлик Франция фуқароси Закариа Мусавий устидан суд жараёни якунланди, АҚШ ҳукумати унга нисбатан терактларга алоқадорлик айбловини илгари сурганди. Мусавий умрбод қамоққа маҳкум этилди.\n2008 йил 5 июнда Американинг Гуантанамодаги ҳарбий базасида (у ерда террорчилар учун махсус турма бор) терактлар ташкилотчиси Халид Шайх Муҳаммад ва унинг тўрт нафар шериги устидан суд жараёни бошланди. Улар терроризм, самолётларни қўлга олиш, оммавий қирғин, фуқаро шахсларга ҳужум қилиш мақсадида тил бириктиришда айбланмоқда. Суд жараёни бир неча марта бошланиб, бир неча марта тўхтатилди.\n2002 йил 10 апрелда 1999 йили БМТ Бош Ассамблеяси томонидан қабул қилинган, 11 сентябрь воқеаларидан кейин жорий қилиниши заруратга айланган «Террорчиликни молиялаштиришга қарши кураш ҳақидаги» халқаро конвенция кучга кирди. Ҳужжат 1999 йилда БМТ Бош Ассамблеяси томонидан қабул қилинган, аммо 11 сентябрь воқеаларидан кейин кучга кириши учун зарур бўлган миқдорда ратификацияларга эга бўлган эди.\nФожиадан сўнг, шунингдек, Молиявий суиистеъмолга қарши кураш бўйича халқаро гуруҳ БМТ билан террорчиликка қарши кураш борасида ҳамкорликни кучайтирди.\n2001 йил декабридан бошлаб Евроиттифоқ ҳар йили террорчилик ташкилотларининг қора рўйхатини эълон қилиб келмоқда.\n2015 йил июнида Марказий разведка бошқармаси 2001 йил 11 сентябрь терактлари бўйича қатор ҳужжатларни ошкор қилди. Муассаса таъкидлашича, уларда гап «хизматнинг терактгача бўлган фаолияти» ҳақида боради. Улар орасида қарийб 500 саҳифали ҳисобот ҳам бўлиб, унда терактдан аввалроқ агентлик олдида пайдо бўлган «тизимли муаммолар» ҳақида ҳикоя қилинади.\nУшбу фожиа юз минглаб инсонлар тақдирини ўзгартириб юборди, АҚШнинг кейинги ташқи сиёсатини белгилаб берди, шунингдек, ҳалигача муҳокама қилинмоқда, журналистик тадқиқотлар, бадиий асарлар, ҳужжатли ва бадиий фильмлар учун мавзу бўлиб хизмат қилмоқда.


АҚШ санкциялари туфайли энг бой 50 россиялик 1 кунда $12 млрд йўқотди\n25 январ 2021, Тошкент вақти: 22:42\nСанкция жорий қилинганлар орасида "Русал" компанияси эгаларидан бири Олег Дерипаска (суратда) ҳам бор.\nРоссия бош вазири Дмитрий Медведев 9 апрель куни АҚШ санкцияларининг сўнгги туркумини "номаъқул ва ноқонуний" деб таърифлади. У ҳукуматга жавоб қилиш ва санкциядан зарар кўрган компанияларга кўмак бериш чораларини кўриш тўғрисида топшириқ берди.\nБундан уч кун олдин Қўшма Штатлар Россиянинг бир қатор хавфсизлик хизматлари раҳбарлари, сиёсатчилари ва олигархларига нисбатан активларини ҳаракатдан тўхтатиш чорасини қўллаган ва молиявий чекловлар жорий қилган эди. Улар Путинга яқин кишилар сифатида кўрилади. АҚШ Молия вазирлиги санкциялар сабабини Москвани “бутун дунёдаги зарарли фаолияти” учун жазолаш деб тушунтирди.\nОқ уй матбуот котиби Сара Сандерс эълон қилинган янги санкциялар хусусида шундай фикр билдирди:\n− Трамп маъмурияти бар қанча рус олигархлари, 12 та компания ҳамда 17 нафар ҳукумат вакили ва Россия президенти Владимир Путиннинг иттифоқчиларига нисбатан санкция жорий қилди. Бугунги санкциялар ва маъмуриятнинг Конгресс истаги билан мос тушадиган амаллари президент, Россияга нисбатан ҳеч ким менчалик қаттиққўл бўлган эмас, деб мутлақо тўғри йўл тутаётганини кўрсатади. Биз Россия билан яхши муносабатда бўлишни истаймиз, аммо бунинг учун улар муомаласини ўзгартириши керак бўлади.\nЯнги санкциялар натижасида Россиянинг алюминий ишлаб чиқарувчи йирик “Русал” компанияси акциялари баҳоси кескин тушиб кетди, чунки санкция қўлланганлар орасида компания эгаларидан бири Олег Дерипаска ҳам бор.\n9 апрелдаги Ҳонгконг биржасидаги савдо жараёнида “Русал” акциялари нархи 2 баробар, яъни 2.9 Ҳонг Конг долларигача тушиб кетди. Ваҳоланки, ўша савдо чоғида алюминийнинг нархи кўтарилди. Москва фонд биржасида “Русал” акциялари 20 фоиз қадрсизланди.\nАҚШ Молия вазирлиги ўтган ҳафтада миллиардер Дерипаскага тегишли “Русал” ва бошқа компанияларни молиявий чекловлар жорий қилинадиган 12 та корхона қаторига киритган эди.\nРоссия ҳали АҚШ 6 апрелда эълон қилган янги санкцияларга жавоб қайтармади, бироқ Ташқи ишлар вазирлиги матбуот котиби Мария Захарова 9 апрель куни жавоб чоралари масаласи кўриб чиқилаётганини хабар қилди.\n− Айни пайтда ўрганиб чиқилаётган тахминий чораларнинг тўлиқ рўйхати қўлимизда бор, − деди Захарова.\nСўнгги хабарларга қараганда, санкциялар туфайли россиялик энг бадавлат 50 киши бир кунда 12 миллиард доллар йўқотди.


VimpelCom, TeliaSonera ва МТС Гулнора Каримовага йиллар давомида жами 1 миллиард доллардан ошиқ пора бергани гумон этилмоқда\nVimpelCom ширкати АҚШ ва Ҳолландия расмийлари билан Ўзбекистонда пора берганини тан олишини назарда тутувчи "дастлабки келишувга" эришганини билдирди. Бу келишув расмийлар тарафидан маъқулланса, Гулнора Каримовага пора берганликда гумонланаётган VimpelCom 900 миллион долларгача жарима тўлаши мумкин.\nМиллиард долларлик жарима\nVimpelCom ширкати Ўзбекистондаги фаолияти давомида коррупцияга қўл урганига доир терговнинг ёпилиши эвазига қонунни бузганини тан олишга тайёрлигини билдирди. Бермуда оролларида рўйхатга олинган ва қароргоҳи Ҳолландияда жойлашган ширкат чоршанба куни эълон қилган йиллик молиявий ҳисоботда айтилишича, бу ҳақда АҚШ Қимматбаҳо қоғозлар комиссияси, Адлия вазирлиги ҳамда Ҳолландия Бош прокуратураси билан дастлабки келишувга эришган.\nРоссиянинг Altimo ва Норвегиянинг Telenor компанияларига қарашли VimpelCom Ўзбекистон телеком бозорига кириш учун бу мамлакат президентининг қизи Гулнора Каримовага юзлаб миллион доллар миқдорида пора берганлик гумони билан АҚШ ва Ҳолландия расмийлари тарафидан тергов қилинмоқда.\n2015 йилги молиявий ҳисоботида гап VimpelCom-нинг “Ўзбекистондаги бизнеси ва Takilant Ltd билан аввалги олди-бердиларига оид тергов” ҳақида бораётгани аниқлаштирилади.\n“Қимматбаҳо қоғозлар комиссияси, Адлия вазирлиги ва Бош прокуратура билан истиқболдаги келишув шартларига биноан ширкат ва унинг айрим шуъбалари, жумладан, АҚШнинг хорижда коррупцияга қарши қонуни ва Ҳолландиянинг тегишли қонунларининг айрим жиҳатларини бузганини тан олади ва Қимматбаҳо қоғозлар комиссияси, Адлия вазирлиги ва Бош прокуратурага жарима ва товон тўлайди. Мазкур жарималар миқдори бундан аввал айни мақсадлар учун ажратилгани эълон қилинган миқдордан ошмайди”, дейилади ширкатнинг йиллик ҳисоботида.\nVimpelCom ўтган йилнинг ноябрида эҳтимолий жарималар учун 900 миллион доллар ажратганини эълон қилган эди.\nШу билан бирга йиллик ҳисоботда мазкур келишув АҚШ ва Ҳолландия назорат идоралари томонидан маъқулланганидан кейингина унинг якунийлиги ҳақида гапириш мумкин, дея эслатди VimpelCom.\nШу ой бошроғида Vimpelcom ширкати Ўзбекистондаги фаолиятига дахлдор коррупция тергови доирасида АҚШ, Швейцария ва Ҳолландия ҳукуматларига жами 1 миллиард АҚШ доллари миқдорида жарима тўлаши мумкинлиги тўғрсида хабарлар пайдо бўлди. Rambler News Service агентлиги ўз манбаларига таяниб, VimpelСom яқин вақт ичида мазкур мамлакатлар тергов идоралари билан бунга оид келишувга эришилганини эълон қилиши мумкин, дея хабар қилди.\nАҚШ Адлия вазирлигидаги манбага таяниб, Vimpelcom Америка назорат идораларига 750 миллион доллар Европа Иттифоқи идораларига эса 250 миллион доллар миқдорида жарима тўлаши айтилди.\nЛекин ширкат ҳисоботида гап фақатгина АҚШ ва Ҳолландияга жарима тўлаш ҳақида кетаётгани таъкидланган.\nАгар иккала ширкатдан ундирилиши кўзланаётган жарима тўланадиган бўлса, бу АҚШ тарихида мисли кўрилмаган – 2,5 миллиард доллардан ошиқ – молиявий жазо бўлади.\nМиллионларни ўмарган ҳукмдор ойимча\n17 февраль куни Америкадаги нуфузли New York Times газетаси Гулнора Каримовани АҚШ Адлия вазирлиги томонидан ўғриликда гумон этилаётган хориж расмийлари рўйхатига киритди.\nThe New York Times газетасидан олинган лавҳа\n"Уларнинг қўлида ҳокимият бор эди. Улар миллионларни ўмаришди", номли мақолада:\n“Гулнора Каримова – Ўзбекистон президентининг қизи, собиқ олифта ойимча, мода дизайнери ва модель. Ҳарвардда таҳсил олган Каримова хоним мусиқавий клипларни суратга олган, заргарлик буюмларини ясаган ва ўз мамлакатининг Испания ҳамда БМТнинг Женевадаги элчиси вазифасида хизмат қилган.\nҚўшма Штатлар ҳукумати у ўзбек телеком бозорига кирмоқчи бўлган Россия ва бошқа хорижий ширкатлардан пора сифатида олган 300 миллион АҚШ долларини мусодара қилмоқчи. Сиздирилган Америка дипломатик каблограммага кўра, ўзбекистонликлар уни “қароқчи барон”, деб кўришади ва у мамлакатдаги “энг ёмон кўриладиган шахс” бўлиб қолмоқда. Пуллар бир нечта қобиқ ширкатлар орқали ўтказилган ва ҳозирда Америка банкларидан бирининг хориждаги шуъбаларидаги ҳисоб рақамларида сақланмоқда. Каримова хоним, хабарларга кўра, ҳозирда Тошкентда уй қамоғида қолмоқда”, дея ёзди 17 февраль куни New York Times газетаси.


hidoyat.uz – “Мовароуннаҳр” нашриётининг сайти - Жойидан кўчган сирға...\nЖойидан кўчган сирға...\nАёл зоти гўзал бўлишни, чиройли кийимлар кийишни, тақинчоқлар тақишни суяди. “Дунёда битта аёл қолса ҳам, қирқта заргарга иш топилади”, деган гап бежиз айтилмаган. Аммо, айрим эркакларнинг, асосан, ёш йигитларнинг аёлларга хос одатларни, масалан, қулоғига сирға тақишни урф қилгани ачинарли. “Оломонча маданият”нинг таъсирими бу? Ёки кимгадир тақлидми?\n“Сирға” сўзининг маъноси ва унинг тарихи ҳақида сўз юритсак. “Сирға” қадимги олтой-туркий тилидан олинган бўлиб, “сирқа”, “сарқмоқ”, яъни “осмоқ, “осилиб тушмоқ” маъноларини англатади Сирға қулоққа осиладиган безак. Аёллар бу тақинчоқни чиройларини кўз-кўз қилиш учун бемалол тақишган. Қадимги Римда фақат эркак қулларнинг қулоғига қуллиги билиниб туриши учун тақилган. Юнонистонда бузуқ йўллар орқали пул топадиган эркакларнинг қулоқларига бошқаларга белги бўлиши учун сирға тақишган. Яна бошқа мамлакатларда денгиз қароқчилари, ўғри ва лўлиларда сирға тақиш одат бўлган. Русияда яшовчиларда боқувчисиз қолган оиланинг ёлғиз ўғил фарзанди бўлса, уни урушга олмасликлари учун қулоғига осишган.\nИнтернет хабарларига кўра, ҳозирги кунга келиб йигитларнинг қулоғига сирға тақиши, унинг бесоқолбозлар жамиятига мойил экани; ўнг қулоққа сирға тақса, ўзгача ҳаёт тарафдори; чап қулоққа тақса, биржинслилар никоҳига қарши бўлмагани каби маъноларни англатади.\nИбн Аббос (розияллоҳу анҳу) айтади: “Расулуллоҳ (соллаллоҳу алайҳи ва саллам) ўзини аёлларга ўхшатиб олган эркакларни ва ўзини эркакларга ўхшатиб олган аёлларни лаънатладилар”. Бошқа бир ҳадисда Пайғамбаримиз (алайҳиссалом): “Ким ўзини бир қавмга ўхшатса, бас, у ана ўшалардандир”, деб огоҳлантирганлар (Имом Аҳмад, Имом Абу Довудривояти).\nДинимиз ақл ва тафаккур билан иш кўришга чақиради, шак-шубҳалар, хурофотларга эргашишдан қайтаради. Амалларни кўр-кўрона эмас, мулоҳаза юритиб бажаришга ундайди. Шундай экан, миллатимизга, руҳиятимизга, дунёқарашимизга хос ва мос бўлмаган “маданият”ларга яқинлашмасликка ҳаракат қилишимиз зарур.\nБухородаги “Масжиди Калон” жомеи имом-хатиби\n1107 марта ўқилган.


Ўзбекистон-Россия ишбилармонлар кенгашининг навбатдаги мажлиси бўлиб ўтди\nЎзбекистон савдо-саноат палатаси томонидан 2019 йил 1 октябрь куни Ўзбекистон-Россия ишбилармонлар кенгашининг навбатдаги мажлиси ўтказилди.\nТадбирда Ўзбекистон Республикаси Олий мажлис Сенати аъзолари, Россия федерацияси Федерал мажлиси Федерация кенгаши аъзолари иштирок этишди.\nУшбу мажлисда Ўзбекистон ва Россия ўртасида божхона тартиб-таомилларини соддалаштириш бўйича «яшил йўлакча» тизими йўлга қўйилгани, бу эса ўз навбатида Ўзбекистонда етиштирилган ҳўл ва қуритилган мева-сабзавотлар ҳамда ишлаб чиқарилаётган маҳсулотларни Россия Федерациясининг турли ҳудудларидаги харидорларига етказиб бериш жараёнини тезлаштиришга, маҳсулот ҳажмини оширишга имкон бергани таъкидлаб ўтилди.\nТадбирда Ўзбекистонда бизнес юритиш шароити яхши томонга ўзгараётгани ҳам қайд этиб ўтилди. Мисол учун, кўплаб товарлар позициялари бўйича Ўзбекистонга олиб кириладиган товарлар учун акциз солиқлар пасайтирилган, бир қатор позициялар бўйича эса бундай солиқ бутунлай бекор қилинган. Шунингдек, миллий валюта конвертацияси жорий этилгани, экспортчиларнинг валютадаги фойдани мажбурий сотиш бекор қилингани масалаларига ҳам тўхталиб ўтилди.\nСавдо саноат палатаси раиси Адҳам Икрамов\nЎзбекистоннинг экспорт салоҳияти ўсиб бораётгани сабабларидан бири сифатида Ўзбекистондан Россияга етказиб берилаётган мева-сабзавотларни божхона ва фитосанитар назорати соддалаштирилгани таъкидланди.\nТадбирда икки давлат ўртасидаги 2019 йил биринчи ярим йиллиги товар айланмалари ўтган йилгига нисбатан сезиларли ошгани ҳам қайд этилди.\nТадбир давомида икки давлат компаниялари ўртасида келишувлар имзоланди.\nШунингдек, Россия Федерацияси Федерал Мажлиси Федерация Кенгаши Раиси ўринбосари Иляс Умаханов ва Олий Мажлис Сенати Раиси ўринбосари Содиқ Сафоев ҳам нутқ сўзлади.\nИльяс Магомед-Саламович Умаханов\nСафоев икки давлат ўртасидаги савдо-иқтисодий муносабатлар ривожланиб бораётганига тўхталиб, Россиянинг 1,5 мингта компанияси ўз сармоялари билан иштирок этаётгани, 2019 йилнинг 9 ойидаги кўрсаткичлар 10 фоизга ортиб, 4 миллиард долларни ташкил этгани, тўғридан-тўғри инвестициялар ҳажми эса 9 миллиард доллардан ошганини маълум қилди.\nСенат раиси ўринбосари ўз нутқида икки томонлама алоқалар фақатгина савдо соҳасида чекланиб қолмасдан, бу ҳамкорлик стратегик шериклик эканига ҳам урғу бериб ўтди.\nСодиқ Сафоев: «Иқтисодий ривожланиш учун сиёсий қонун устуворлиги керак»


Вашингтон штатидаги Сиэтл шаҳри полицияси шаҳардаги тартибсизликларни исён деб баҳолади. Бу ҳақда полициянинг твиттердаги саҳифасида ёзилган.\nҲуқуқ муҳофазачилари намойишчилар шаҳарда вояга етмаган жиноятчиларни сақлаш учун қурилаётган марказ ҳудудида қурувчиларнинг вагонларига ўт қўйишаётгани, шунингдек, полиция маҳкамасига бостириб киришга уринишганини маълум қилган. Улар полициячиларга тошлар, бутилкалар ва портловчи моддалар улоқтиришган, бино деразаларини синдиришган. Ҳуқуқ-тартибот органлари ходимларидан камида 21 нафари жароҳатланган. Сўнгги маълумотларга кўра, тартибсизликлар иштирокчиларидан 45 киши қўлга олинган.\n«Қўпорувчилик ишлари ва жамоатчиликка таҳдид сақланиб қолаётгани туфайли Сиэтл полицияси уларни исёнчилар деб эълон қилади <…> Оммавий равишда қўлга олиш ишлари ўтказилди. Зобитлар намойишчиларни тарқатиш ишларини давом эттирмоқда», дейилади полиция маълумотида. Намойишчиларга нисбатан ўқотар қуроллар қўлланмаётгани таъкидланган.\nЭслатиб ўтамиз, май ойи охирида Миннеаполис шаҳрида афроамерикалик Жорж Флойд полициячилар қўлида ҳалок бўлгач, АҚШни намойишлар тўлқини қамраб олди. Ўшанда полициячилардан бири гумонланувчини ерга ётқизиб, унга нисбатан қийноқ усулини қўллаганди ва гумонланувчи бўғилиб жон берганди. Аввалига ушбу ҳодиса жойида бўлган 4 нафар полициячи ишдан олинди, кейинроқ улардан бири қотилликда айбланиб, қолган уч нафари унга ҳамкорлик қилишда айбланиб қўлга олинди. Аммо булар намойишчиларни қаноатлантирмади.


Бир кунда 153 нафар маст ҳайдовчи аниқланди улар орасида мактаб директори ҳам бор » Зарафшон Газетаси\nБир кунда 153 нафар маст ҳайдовчи аниқланди улар орасида мактаб директори ҳам бор Жамият\n31 октябр 2017 14:37\nВилоят ИИБ йўл ҳаракати хавфсизлиги бошқармаси томонидан транспорт воситалари ва пиёдалар, жумладан, болалар иштирокидаги йўл-транспорт ҳодисалари, турли қоидабузарликларнинг олдини олиш борасида изчил чоралар олиб борилмоқда.\nЎтган ҳафта – 28 октябрь куни вилоят миқёсида йўл ҳаракати хавфсизлиги бўйича тезкор тадбир ўтказилди. Тадбир давомида 1060 та қоидабузарлик аниқланди. Шундан 153 таси маст ҳолатда автомобиль бошқариш, 184 таси тегишли ҳужжатларнинг йўқлиги, 165 таси одам ташиш талабларини бузиш, 107 таси йўл белгиларига амал қилмаслик,123 таси тезликни ошириш ва бошқа турли қоидабузарлик ҳолатлари билан боғлиқ.\n– Ҳаракатланиш хавфсизлигига салбий таъсир кўрсатаётган яна бир ҳолат борки, бу пиёдаларнинг йўл қоидаларига риоя қилмаслиги билан боғлиқ, – дейди вилоят ИИБ ЙҲХБ бошлиғи Абдунаби Носиров. – Йўлдан ўтаётганда мобиль телефонлардан фойдаланиш, қулоққа турли мосламаларни тақиб олиб, ён-атрофга эътибор бермаслик ҳолатлари, айниқса, бу талаба ва ўқувчилар орасида "урф" бўлаётгани турли нохуш ҳолатларга сабаб бўлмоқда.\nБир кунлик тадбирда маст ҳолатда автомобиль бошқарганлиги аниқланган ҳайдовчилар билан суҳбат ўтказилганда, уларнинг 5 нафари тадбиркор, 1 нафари мактаб директори, 107 нафари вақтинча ишсизман, деб ўзини таништирди. 8 та автомобиль корхона ва ташкилотларга тегишли хизмат машиналаридир. З та ҳолатда трактор ҳайдовчиларининг спиртли ичимлик истеъмол қилганлиги аниқланди.\nШу куни ўтказилган тезкор тадбир давомида 396 та транспорт воситаси жарима майдонига қўйилди.\nвилоят ИИБ ТИ ва АТБ катта инспектори.\n800 нафар маст ҳайдовчи тўхтатилди\nҲайдовчи маст экан\nЁнғин билан боғлиқ ташвиш


44 минг 600 сўм. Битта IMEI-кодни рўйхатдан ўтказиш нархи қай тартибда белгиланган?\nМобиль қурилмаларнинг IMEI-кодини рўйхатдан ўтказиш масаласи жамоатчилик томонидан кенг муҳокама қилинди ва турли эътирозларга сабаб бўлди. Ахборот технологиялари ва коммуникацияларини ривожлантириш вазирлиги тассарруфидаги «Ўзбекистон телекоммуникация тармоқларини бошқариш республика маркази» ДУК ушбу вазиятга изоҳ беришга масъул ташкилот ҳисобланади. Марказ матбуот хизмати раҳбари Зилола Иноятова мавзу юзасидан саволларга жавоб берди.\n– IMEI-кодларни автоматик рўйхатдан ўтказиш учун нима сабабдан кам вақт берилди?\n– IMEI-кодларни автоматик рўйхатга олиш учун жуда кам вақт берилган, деган фикр мутлақо нотўғри. Озарбойжон ва Туркияда бундай тизим жорий этилганда, мобил қурилмаларни IMEI-кодларини автоматик тарзда рўйхатдан ўтказиш даври бўлмаган, яъни фуқароларга қурилмалар IMEI-кодларни бепул ва ортиқча хатти-ҳаракатсиз рўйхатдан ўтказиш имконияти берилмаган.\n2018 йил «Ўзбекистон Республикасида мобил қурилмаларни рўйхатдан ўтказиш тизимини тартибга солиш чора-тадбирлари тўғрисида»ги қарорга мувофиқ, мобил алоқа модулига эга қурилмаларни халқаро ўзига хос идентификация кодлари бўйича рўйхатга олиш тизимини тўлиқ ишга тушириш имконини берадиган режа жадвали тасдиқланди. Шунга кўра, ўтган йилнинг 1 апрелидан мобил қурилмаларнинг IMEI-кодларини автоматик тарзда рўйхатдан ўтказиш тизими ишга туширилди. Қурилмаларнинг IMEI-кодларини автоматик рўйхатдан ўтказиш деганда, қурилмаларнинг SIM-слот/слотларини фаоллаштириш орқали амалга ошириш мумкинлиги назарда тутилган эди.\nВазирлар Маҳкамасининг 2019 йил 17 сентябрдаги «Ўзбекистон Республикаси ҳудудида фойдаланилаётган, сотиш ёки шахсий фойдаланиш учун олиб кириладиган ва ишлаб чиқариладиган мобил қурилмаларни рўйхатга олиш тартиби тўғрисидаги низомни тасдиқлаш ҳақида»ги 778-сонли қарорига мувофиқ, мобил қурилмаларнинг IMEI-кодларини рўйхатдан ўтказиш тартиби тасдиқланди. Унга кўра, мобил қурилмаларнинг IMEI-кодларини автоматик тарзда рўйхатдан ўтказиш 2019 йил 31 октябрига қадар бепул амалга оширилиши белгиланиб қўйилган. 7 ой давомида тизим оператори тамонидан автоматик тарзда мобил қурилмалар IMEI-кодларини рўйхатдан ўтказиш амалга оширилиб келинган.\n– IMEI-кодни рўйхатдан ўтказиш нархи қандай белгиланган?\n– Вазирлар Маҳкамасининг 778-сонли қарорига мувофиқ, қурилмаларни IMEI-кодларини UZIMEI тизимида руйхатдан ўтказиш учун ундириладиган пул миқдори тасдиқланган. Унга кўра, ҳар бир IMEI-код бир марта рўйхатдан ўтказилади ва SIM-карта фаоллаштирилгандан бошлаб 30 кун ичида 20 фоиз БҲМдан (44 600 сўм) тўлов ундирилади. Ушбу муддатдан сўнг қурилмалар IMEI-кодларини UZIMEI тизимидан рўйхатдан ўтказиш учун 25 фоиз БҲМдан (55 750 сўм) тўлов амалга ошириш керак бўлади.\nТизимни жорий этиш ва унинг ишлашини таъминлаш учун белгиланган миқдорда сарф-харажатлар қилинган. Келиб тушаётган маблағнинг айрим қисми ушбу харажатларни қоплашга йўналтирилган. Шунингдек, UZIMEI тизимини техник жиҳатдан ривожлантириш, тўлов тизимларини жорий этиш учун қилинган харажатларни қоплаш, «Ўзбекистон почтаси» АЖ хизматларига, мижозларга хизмат кўрсатаётган ходимларга ойлик тўлаш талаб қилинади. Келгусида ушбу маблағлар республика телекоммуникация инфратузилмасини, шу жумладан, қишлоқ ва чекка аҳоли пунктлари, туристик ва рекреацион ҳудудларни ривожлантириш лойиҳаларини мақсадли молиялаштириш учун ахборот-коммуникация технологияларини ривожлантириш жамғармасига йўналтирилади.\nНега айнан 44 600 сўм тўлов олинаётганига батафсил тўхталадиган бўлсак, тизим жорий этилишидан олдин мутахассислар томонидан Озарбойжон ва Туркия тажрибаси ўрганиб чиқилган. Бу давлатларда мобил қурилмалар IMEI-кодларини рўйхатдан ўтказиш учун жисмоний шахслардан 3-42 АҚШ долларигача тўлов ундирилади. Мутахассислар буни ўрганиб чиқишди ва республика иқтисодий сиёсатини инобатга олган ҳолда, ҳукумат шундай қарор ишлаб чиққан.\n– Фуқаролиги бўлмаган шахслар IMEI-кодни қандай рўйхатдан ўтказишади?\n– Фуқаролиги бўлмаган шахслар Ўзбекистон Республикаси Вазирлар Маҳкамаси томонидан белгиланган тартибга мувофиқ, берилган биометрик саёҳат ҳужжати ёрдамида мобил қурилманинг IMEI-код/кодларини рўйхатдан ўтказиши мумкин.\n– Хориждан мобил қурилмаларни божхона орқали олиб кириш ва уларнинг IMEI-кодларни рўйхатдан ўтказиш тартиби қанақа?\n– Вазирлар Маҳкамасининг 778-сонли қарорига кўра, 2019 йил\n1 ноябрдан бошлаб мобил қурилмаларни IMEI-кодлари тизим операторига мурожаат қилиш орқали бепул асосда рўйхатдан ўтказилган. Қурилмани импортёр республика ҳудудига олиб кирган бўлса, Ўзбекистон Республикаси Давлат божхона қўмитаси (ДБҚ) томонидан бериладиган давлат божхона декларацияси асосида, агар жисмоний шахслар мобил қурилма олиб кирадиган бўлса, (божсиз олиб кирилган қурилмалар сонидан ортиқ бўлса) мобил қурилмаларнинг IMEI-кодларини рўйхатдан ўтказиш Ўзбекистон Республикаси ДБҚ меъёрий талабларига мувофиқ амалга оширилади.\nЖисмоний шахслар томонидан халқаро почта ёки курьерлик жўнатмалари орқали олиб кирилган мобил қурилмалар фақат тизим оператори ёки рўйхатдан ўтказувчига мурожаат этиш орқали почта идентификаторининг штрих коди ва календарь штемпели бўлган конверт тақдим этилади.\nЖисмоний шахслар Ўзбекистон Республикаси чегарасини автойўл (йўловчи), темир йўл ва дарё ўтказиш пунктлари орқали товарлар олиб кириш тартибига кўра, ярим йилда бир дона мобил қурилмани божсиз олиб киришлари мумкин (битта планшетни ҳисобга олмаганда). Фуқаролар бир йилда икки марта мобил қурилмалар IMEI-кодларини UZIMEI тизимида рўйхатдан ўтказишлари мумкин (1 январдан 30 июнга қадар ва 1 июлдан 31 декабрга қадар ҳар бир қурилма учун).\nЖисмоний шахслар халқаро аеропортлар орқали божхона чегарасини кесиб ўтишган ҳолатларда сўнгги мартаси асосида мобил қурилмаларнинг IMEI-кодларини UZIMEI тизимида рўйхатдан ўтказишлари мумкин.\n– Нима сабабдан бу тартиб мажбурий равишда жорий этилди?\n– Ўтган йилнинг статистика маълумотларига кўра, ноқонуний йўл билан олиб кирилган мобил қурилмалар туфайли давлат бюджетига 7,5 миллиард сўм миқдорида зарар етказилган. ДБҚ статистикасига кўра эса ўтган йилнинг декабригача 7500дан зиёд ноқонуний йўл билан мобил қурилмаларни олиб кириш ҳолатлари кузатилган ва фақатгина 1 минг 200га яқини фош этилган ва ДБҚ томонидан белгиланган тўлов ундирилган.\nУшбу статистикага таянган ҳолда, агарда мобил қурилмаларнинг IMEI-кодлари мажбурий тарзда рўйхатдан ўтказилмаса ва қонун доирасида айрим чекловлар белгиланмаса, республика ҳудудига ноқонуний йўл билан мобил қурилмалар кириб келишига чек қўйиб бўлмасди. Ўрнатилган тартиб ички бозорга ижобий таъсирини ҳам ўтказмоқда.\n– Иккинчи слотни рўйхатдан ўтказишда муаммолар бўлаётганига сабаб нима?\n– Мобил қурилмалар IMEI-кодларини автоматик тарзда рўйхатдан ўтказиш даврида барча қурилмалар: аниқланган, аниқланмаган ва клонланган IMEI-кодларига эга бўлган мобил қурилмалар тизим оператори томонидан рўйхатдан ўтказилган ва 7 ой мобайнида ҳеч қандай чекловлар қўйилмаган. Демак, резидентлар, норезидентлар, фуқаролиги бўлмаган шахслар, импортчилар ёки маҳаллий ишлаб чиқарувчилар тизим операторига ҳеч қандай норматив-ҳуқуқий ҳужжатлар тақдим қилмаган ҳолда IMEI-кодларни рўйхатдан ўтказишлари мумкин эди.\nТизим оператори октябрнинг биринчи ярмида барча абонентларга мобил қурилмаларнинг барча SIM-слотларини фаоллаштириш ва шу йўл билан мобил қурилмаларнинг барча IMEI-кодларни UZIMEI тизимида автоматик тарзда рўйхатдан ўтказиш тўғрисида SMS-огоҳлантиришлар юборган. Аммо абонентлар томонидан юқорида айтиб ўтилган чоралар амалга оширилмагани сабабли айрим мобил қурилмаларни иккинчи IMEI-кодлари UZIMEI тизимида рўйхатдан ўтмай қолган эди.\nАбонентларнинг бефарқлиги сабабли келиб чиққан муаммони ҳал қилиш учун тизим операторига вақт керак бўлди ва ушбу муаммо ноябрь охирига қадар қисман бартараф қилинган. UZIMEI лойиҳаси мутахассислари бир IMEI-коди автоматик равишда рўйхатга олинган мобил қурилмаларнинг рўйхатдан ўтмай қолган IMEI-кодларини амнистия қилиб юбориш учун махсус алгоритмни ишлаб чиқишди.


АҚШ сенаторлари 11 сентябрь воқеларида Саудия Арабистонининг қўли борлигини маълум қилди\nДобавлено: 13.04.2016, 14:53\nАмерика сенатори Кирстен Жиллибранд ва собиқ сенатор Боб Грэхемлар АҚШ президенти Барак Обамани 2001 йил 11 сентябрь куни содир этилган теракт ҳақидаги ҳисоботнинг махфий қисмини ошкор қилишга чақирди, деб хабар берди “Lenta.ru” нашри.\nИкки партияли комиссия томонидан 2003 йилда тайёрланган ушбу ҳисобот 800 саҳифадан иборат. Мазкур ҳужжат билан бемалол танишиш мумкин, аммо унинг сўнгги 28 саҳифаси миллий хавфсизлик нуқтаи назаридан махфий деб эълон қилинган эди.\nГрэхемнинг айтишича, ўша пайтда у ҳам тергов ишларини олиб бораётган комиссия таркибида бўлган. Ҳисоботда Бутунжаҳон савдо маркази биносига ва Пентагонга урилган самолётларни қўлга олишда Саудия Арабистони фуқароларига ким ёрдам берганлиги муфассал баён этилган. Самолёт учувчилари АҚШга ҳеч қандай учувчилик тажрибасисиз келишган. Аммо Саудия Арабистони ҳукумати ёрдами билан моддий жиҳатдан таъминланиб, учувчилар мактабига ўқишга киришган. Аммо уларни мамлакат ҳукуматими, бадавлат фуқароларими ёки хайрия жамғармалари таъминлагами деган саволга, Грэхем “барча санаб ўтилганлар”, деб жавоб берди.\nЎз навбатида Кирстен Жиллибранд бу ҳужжатни “Барак Обаманинг 21 апрель куни Саудия Арабистонига қиладиган расмий ташрифи олдидан ошкор этиш лозим”, деди. Бу нарса икки мамлакат президентларининг ҳисоботда кўрсатилган долзарб мавзуни муҳокама этишларига сабаб бўлишини таъкидлади.\nСобиқ Флорида конгрессмени ва Марказий разведка бошқармаси директори Портер Госснинг фикрича, президент Жорж Буш воқеанинг сиёсий томонини ҳисобга олиб, Ар-Риёд билан алоқаларнинг бузилишидан қўрқиб, ҳисоботнинг маълум қисмини махфийлаштирган.


"Автомобилимнинг бўёғи икки ойдаёқ кўчиб туша бошлади..." - Истеъмолчилар ҳуқуқларини ҳимоя қилиш Агентлиги\n“Автомобилимнинг бўёғи икки ойдаёқ кўчиб туша бошлади…”\n“Даракчи”нинг навбатдаги саҳифа эксперти: Истеъмолчилар ҳуқуқларини ҳимоя қилиш агентлиги бош мутахассиси Маҳлиё МАҲМУДОВА.\nЯНГИ “SPARK”НИНГ СИФАТСИЗ БЎЁҚЛАРИ\nЎтган йилнинг охирида сотиб олган “Spark M-Elegant/AT Plus” автомобилимнинг бўёғи икки ой ичида кўчиб туша бошлади. Машина харид қилинган “Lion Motors” МЧЖга дарҳол мурожаат қилдим, бироқ ҳалигача бу муаммойимга аниқ ечим қилиб берилмаяпти… Мен қандай йўл тутишим керак?\nН.Б., Тошкент шаҳри\n— Автомобилнинг бўёғи сифатсиз чиқди, энди уни қандай алмаштириш мумкин? Истеъмолчилар ҳуқуқларини ҳимоя қилиш агентлигига бундай долзарб мавзуларда ҳам кўплаб истеъмолчилар мурожаат қилишади. Эндиликда қандай йўл тутиш керак: истеъмолчи бўёқ нуқсонлари маълум бўлган автомобиль билан қолавериши керакми ёки уни алмаштириш ҳуқуқига эгами? Муаммо тафсилотлари агентликнинг ҳудудий тузилмаси томонидан ўрганилди.\nИшчи гуруҳи (истеъмолчи, хизмат кўрсатувчи ва автосалон ходимидан иборат) томонидан ўтказилган экспертиза натижасида кўчаётган бўёқлар тузатиб бўлмайдиган нуқсонлар эканлиги маълум бўлиб, истеъмолчининг даъволари тасдиқланди. Масала қисқа фурсатда ҳал этилди ва энг муҳими “Lion Motors” МЧЖ билан истеъмолчи ўртасида тузилган шартнома асосида “Spark M-Elegant/AT Plus” нуқсонли автомобиль худди шундай русумдаги янги автомобилга алмаштирилди.\nАВТОСАЛОНДАЁҚ РАД ЭТИЛГАН ЯНГИ АВТОМОБИЛЬ\n— “Auto Center Namangan” МЧЖ билан тузилган шартномага асосан, 78 млн. 283 минг сўмлик “Damas” русумли автомашина ўз вақтида етказиб берилди. Аммо автосалонда мазкур автомашинани кўздан кечирарканман, ҳайратга тушдим: фаралари қийшиқ ва бўёқлари ҳам сифатсиз, яъни ишлаб чиқаришдаги нуқсонлар бор. “Damas”ни салондан олиб кетишни хоҳламадим ва ўзимга нуқсони бўлмаган, сифатли автомобиль беришларини талаб қилдим. Автосалон ходимлари менинг қонуний талабларимни қўпол равишда бузган ҳолда рад этишди. Автосалонга қайта-қайта қилган мурожаатларим бесамар кетди…\nХ.М., Наманган вилояти\n— Шартнома билан танишиб чиқилгач, янги автомашина кўздан кечирилди. Барча камчиликлар аниқ бўлгани сабабли экспертизага эҳтиёж бўлмади. Хусусан, Ўзбекистон Республикаси “Истеъмолчилар ҳуқуқларини ҳимоя қилиш тўғрисида”ги Қонуннинг 13-моддасига асосан, нуқсонли товар сотилганда истеъмолчи, агар бу ҳол шартнома тузиш пайтида айтиб ўтилмаган бўлса, ўз хоҳишига қараб қуйидагилардан бирини талаб қилишга ҳақли:\nҚисқа вақт ичида истеъмолчининг бузилган ҳуқуқлари тикланди: нуқсонлари бўлган автомобиль худди шу русумдаги, аммо сифатли, янги автомобилга алмаштирилди.\nCategories: Муаммо: мурожаат ва натижа, Янгиликлар 11.05.2022


Британия бош вазири Трампнинг муҳожирлик сиёсатини хато деб атади\n19:37 / 01.02.2017\nАҚШ президенти Дональд Трампнинг муҳожирлик сиёсати хато ва Буюк Британияда қўлланилмайди. Бу ҳақда Бирлашган Қироллик бош вазири Тереза Мэй Британия парламентида маълум қилди.\n"Президент Трамп томонидан олиб борилаётган сиёсатга келсак, бу ҳукуматнинг позицияси у хато эканидан далолат. Биз бундай қилмаган бўлардик. Мен олти йил давомида ички ишлар вазири бўлиб ишлаб, ҳеч қачон бундай амалиётдан фойдаланмаганман. Бизнинг ўйлашимизча, у нотўғридир", - деди у.\n"Ҳукумат иши кўчаларда норозилик намойишлари ўтказишдан иборат эмас. Ҳукумат иши Британия фуқаролари манфаатларини ҳимоя қилиш ва бу биз қилган нарсадир", - деган Мэй мухолиф Лейбористлар партияси етакчиси Жереми Корбиннинг танқидига жавоб берар экан. У ҳукумат раҳбарини Америка президентини кучсиз танқид қилгани сабаб қоралади. "У норозилик намойишига бошчилик қилиши мумкин, мен эса мамлакатни бошқараман", - дея қўшимча қилди Мэй.\nШунингдек, Британия вазирлар маҳкамаси раиси ўзининг АҚШга ташрифи якунларидан кўнгли тўлганини ҳам таъкидлаб ўтди. У Бирлашган Қиролликнинг "энг муҳим иттифоқдоши билан муносабатларни мустаҳкамлашдан хурсанд" бўлганини айтди.


Пилот лойиҳа бўйича фуқароларнинг навбатдаги гуруҳи ишлаш учун Ўзбекистондан Россияга жўнаб кетди\nTASHKENT. Kazinform - Қурилиш соҳасида вақтинчалик меҳнат фаолиятини амалга ошириш учун 10 минг фуқарони Россияга соддалаштирилган тартибда ишга жўнатиш бўйича пилот лойиҳаси доирасида ташкил этилган танловлардан ўтган навбатдаги гуруҳ – 21 нафар ўзбекистонлик Фарғона аэропортидан Амур вилояти Благовещенск шаҳрида қурилиш компаниясида ишлаш учун жўнаб кетди. Бу ҳақда Kazinform Ўзбекистон Ташқи меҳнат миграцияси агентлиги матбуот хизматига таяниб хабар беради.\nЎзбекистон фуқаролари Германияда ишга таклиф қилинмоқда\nTASHKENT. Kazinform - Германияда дуал тизимда (Ausbildung) қарияларни парвариш қилиш соҳасига Ўзбекистон Республикаси фуқаролари таклиф этилади. Бу ҳақда Kazinform ЎР Ташқи меҳнат миграцияси агентлиги матбуот хизматига таяниб хабар беради.\nЎзбекистон фуқароларини Словакияга ишга жалб қилиш бўйича меморандум имзоланди\nTASHKENT. Kazinform – Ташқи меҳнат миграцияси агентлигида Ўзбекистон Республикаси Бандлик ва меҳнат муносабатлари вазирининг биринчи ўринбосари Э.Муҳитдинов, Ташқи меҳнат миграцияси агентлиги бошлиғи Х.Умаров, Словакия Республикасининг мамлакатимиздаги Фавқулодда ва мухтор элчиси Я.Бори ва «SLOVMEDIA SK s.r.o.» кадрлар агентлиги вакили Т.Брецк иштирокида учрашув ташкил этилди. Бу ҳақда Kazinform Ташқи меҳнат миграцияси агентлиги Telegram-каналига таяниб хабар беради.\nNUR-SULTAN. Kazinform - Литва Ички ишлар вазирлиги ҳукуматга чегарадош вилоятларда фавқулодда ҳолат жорий этишни таклиф қилмоқда. Бу ҳақда журналистларга республика Ички ишлар вазири Aгне Билотайте маълум қилди. Бунга Беларусьдаги ноқонуний мигрантларнинг катта гуруҳлари Польша чегарасига ўтгани ҳақидаги хабарлар сабаб бўлмоқда. Бу ҳақда Kazinform Еuronews.cоmга таяниб хабар беради.\nБеларусьнинг Польша билан чегарасида юзлаб мигрантлар тўпланишди\nNUR-SULTAN. Kazinform - Душанба куни Польша-Беларусь чегарасидаги Брузги-Кузница чегара пунктида юзлаб қочқинлар тўпланишди — Минск ва унинг ғарбий қўшнилари ўртасида миграция инқирози бошланганидан бери бу ерда бундай оқим кузатилмаган. Беларусь ҳукумати Варшавани яна бир бор ғайриинсонийликда айблади, Польша Мудофаа вазирлиги чегарани ҳимоя қилишга тайёрлигини маълум қилди, дея хабар беради Kazinform BBCга таяниб.\nTASHKENT.Kazinform – Ўзбекистон Давлат статистикаси сўнгги 10 йилда мамлакатдан хорижга доимий яшаш учун кўчиб кетганлар сонини очиқлади, деб хабар беради Kazinform қўмитанинг Telegram-каналига таяниб.\nШарқий Қозоғистон вилоятида ноқонуний ишлаётган Тожикистоннинг 29 фуқароси аниқланди\nÓSKEMEN. Kazinform - Шарқий Қозоғистон вилоятида ноқонуний ишлаётган 29 нафар Тожикистон фуқароси аниқланди, деб хабар беради Kazinform мухбири.\nҚозоғистонда 16 мингдан зиёд чет эл фуқаролари ишлайди\nNUR-SULTAN. Kazinform - 2021 йил 1 сентябр ҳолатига кўра, 16114 нафар чет эл фуқароси Қозоғистон Республикасида маҳаллий ижро этувчи органларнинг рухсати билан ишлайди, деб хабар беради Қозоғистон Меҳнат ва аҳолини ижтимоий ҳимоя қилиш вазирлиги.


Samsung смартфонлари ўртача 20 фоизга қимматлашди, лекин бу ҳали ҳолваси! - Terabayt.Uz\nSamsung смартфонлари ўртача 20 фоизга қимматлашди, лекин бу ҳали ҳолваси!\nЖорий йилда смартфонлар бозорида кўзга кўринган асосий ўзгаришлардан бири – флагман моделларнинг нархлари анча ошганидир. Энг арзончилардан ҳисобланган Xiaomi ҳамда OnePlus ҳам ўзларининг илғор моделлари учун аввалгидек 600 эмас, балки энди 1000 доллар сўрашяпти.\nЎҚИНГ: OnePlus Xiaomi'ни ортда қолдирди!\nЛекин флагманнинг энг йирик қимматлашуви Samsung ҳиссасига тўғри келади: Galaxy S20 Ultra учун АҚШда 1400 долларлик нарх белгиланган. KoreaHerald нашрининг ёзишича, бу ҳолат компания смартфонларининг ўртача нархи сезиларли даражада ошишига сабабчи бўлган. Аниқроғи – жорий йилнинг биринчи чорагида Samsung смартфонларининг ўртача нархи сўнгги олти йил ичидаги энг катта кўрсаткичга етган.\nРақамларга мурожаат этадиган бўлсак, 2020 йилнинг илк чорагида жанубий кореялик гигант смартфонларининг ўртача нархи 292 долларни ташкил этган. Бу эса бир йил аввалги кўрсаткичдан 8,5 фоизга юқори бўлса, олдинги кварталдагидан нақ 20,7 фоизга баланддир. Йил якунига бориб Samsung смартфонларининг ўртача нархи қанақа бўлиши ҳозирча номаълум, аммо 2019 йилнинг якунида бу кўрсаткич 247 долларга тенг бўлган.\nУшбу вазият нафақат янги флагманларнинг қимматлашгани, балки Samsung ассортиментида жуда қиммат букламафонлар пайдо бўлгани билан ҳам боғлиқ. Ҳали августда бундай моделлар сони яна ошади, Galaxy Note 20 туркумининг нархи ҳақида-ку гапирмасак ҳам бўлади.\n#Samsung #Android смартфон #нархлар


Қочқин журналист Улуғбек Ҳайдаров ўзини Ўзбекистон махсус хизматлари ходимлари ўғирлаб кетмоқчи бўлганларига ишончи комил - Фарғона.Ру ахборот агентлиги\n15:14 msk, 10 Июль 2020\nҚочқин журналист Улуғбек Ҳайдаров ўзини Ўзбекистон махсус хизматлари ходимлари ўғирлаб кетмоқчи бўлганларига ишончи комил\n12.10.2007 19:50 msk\nРинат Сайдуллин (Олмаота)\n6 октябрь куни ўзбекистонлик журналист Улуғбек Ҳайдаров Қозоғистоннинг Чимкент шаҳридан унча узоқ бўлмаган қишлоқлардан бирида автобусдан тушганида номаълум кимсалар уни ўғирлаб кетишга ҳаракат қилганлар.\nБир йил аввал Ўзбекистоннинг Жиззах шаҳридан бўлган мустақил журналист ва ҳуқуқ ҳимоячиси Улуғбек Ҳайдаров товламачиликда айбланиб, олти йилга озодликдан маҳрум этилганди. Маҳкама жараёни чоғида айблов томоннинг барча гувоҳлари ўзларининг берган гувоҳликларидан бош тортганлар, бу нарса ҳуқуқ ҳимоячиларига яна бир марта айбловнинг ҳақиқийлигидан шубҳаланиш учун асос берганди.\nБироқ тез орада Улуғбек ҳибсдан озод этилган. Ўзбекистон расмийлари томонидан кутилмаган “инсонпарварлик” намойиши ўтган йилнинг ноябрь ойи бошида Тошкентга келган ҳамда ўзбекистонлик ҳуқуқ ҳимоячилари билан қатор учрашувлар ўтказган Германия ТИВ раҳбарига ён бериш ўлароқ баҳоланганди. Журналистнинг ҳибсдан озод этилиши айнан Европа Иттифоқида Ўзбекистондаги инсон ҳуқуқлари билан боғлиқ вазиятни муҳокама қилиш арафасида содир бўлганди.\nҲибсдан озод этилганидан сўнг Улуғбек Ҳайдаров рафиқаси билан чегарадан ноқонуний равишда ўтиб, Қозоғистонга келади. У ерда У. Ҳайдаров оиласи БМТнинг Қочоқлар иши бўйича Олий Комиссарлик бошқармасига (БМТ ҚИОКБ) мурожаат қилади. Уларнинг иши етти ё саккиз ойдан бери кўриб чиқилмоқда.\nШу йилнинг 6 октябрь куни Улуғбек Ҳайдаров Олмаотадан Чимкент тарафга қараб йўл олади, бу ерда дўстлари унга вақтинча бошпана топиб беришга ваъда қилгандилар. У маҳаллий мустақил нашрлардан бирида журналист бўлиб ишловчи дўстларининг биридан ўзини кутиб олишни илтимос қилганди.\n“Биз дўстим билан қишлоқ мен яшайдиган қишлоқ марказига 6 октябрь куни эрталаб йўл олгандик. Автобус биз турган жойдан юз метрча нарида тўхтади. Биз автобусдан бир неча киши тушганини кўрдик. Биз етиб келганимизда икки номаълум киши нарироқда турган “Жигули” автомобилига ўтириб, дарров жўнаб қолдилар. Улуғбек ўша икковлон уни “Жигули”га ўтқазишга ҳаракат қилганларини гапириб берди”, - деб ёзади Улуғбекнинг хавфсизлигини ўйлаб номи ошкор этилмаслигини сўраган қозоғистонлик журналист.\n“5 октябрь куни рафиқам Мунира Мустафоева билан Олмаотадаги “Сайран” автобекатида Олмаота-Чимкент йўналиши бўйлаб қатновчи автобусга ўтирдик”, - дея маълум қилди бизга Улуғбек Ҳайдаровнинг ўзи. – “Автобусга чиқишимиздан олдинроқ 30-35 ёшлардаги икки киши ёнимиздан бир қадам ҳам жилмаётганини сездим. Улар бизни ҳамма ерда – тушлик қилаётганимизда ҳам, автобекат залида ҳам орқамиздан юрдилар...\nУлар бизнинг нима ҳақида ҳақида гаплашаётганимизни билишни истагандек диққат билан кузатиб юрардилар. Улар ўзаро ўзбек тилида, талаффузсиз гаплашардилар. Бундан ташқари, улардан бири Жиззах ИИБ террорчиликка қарши кураш бўлими ходимига жуда ўхшарди. Соат 18 ларда биз автобусга ўтирдик. Йигирма дақиқалардан кейин ҳалиги икки киши салонда пайдо бўлишиб, охирги ўриндиқларга бориб ўтирдилар. Улар биз билан Чимкентга кетаётгандилар. Улар йўл бўйи уяли телефонда гаплашиб келар эканлар, ҳатто овқатланиш учун тўхтаган пайтимизда ҳам бизни назардан қочирмадилар. Йўлда мен йўловчилардан бирининг уяли телефонини олиб, дўстимга телефон қилиб, вазиятни тушунтирдим ва мени кутиб олишини илтимос қилдим.\nЙўлда ҳайдовчидан ҳалиги икки киши биз кетаётган манзил билан қизиққанларини билиб олдим. Демак, улар Олмаотадан чиқмасимизданоқ бизнинг маълум бир жойда тушишимизни аниқлаб олганлар.\nАвтобус Чимкентга эрталабки соат бешларда етиб келди. Автобус тўхтамасидан биз ўрнимиздан туриб, эшик томон юра бошладик. Мен ҳалиги икки кишининг ҳам тезлик билан ўрнидан қўзғалганларини сездим. Автобус дўстим бизни кутаётган жойдан юз метрча нарида тўхтади. Бизни таъқиб қилиб келаётганлар ҳам тушдилар. Автобус ўрнидан силжиши билан улардан бири қўлимни қайиришга уринди, иккинчиси эса рафиқамга нимадир дея бошлади”.\nШундан сўнг таъқибчилар Улуғбекни “Жигули” русумли машина турган қоронғу тор кўчага итара бошлайдилар. Улардан бири журналистга: “Улуғбек, ҳозир яхшиликча тезлик билан “Жигули”га ўтирамиз”, дея огоҳлантиради.\nУлуғбекнинг бирданига кўз олди қоронғилашиб, боши айланиб, кўнгли айний бошлайди: унинг қон босими кўтарилиб кетганди. Унинг хотини Мунира қичқириб юборади. Шу пайт Улуғбекнинг дўсти ўтирган автомобиль етиб келади. Ҳалиги икковлон журналистни қўйиб, тезда “Жигули” томон чопиб кетадилар.\n“Ҳушимизни топганимизда улар кетиб бўлгандилар”, - дейди Улуғбек. – “Бундан бир неча кун олдин эса мен жиззахлик ҳуқуқ ҳимоячилари бўлган дўстларимдан электрон мактуб олгандим. Унда дўстларим террорчиликка қарши кураш бўлими ходимлари мен билан қизиқаётганларини – доим мен ҳақимда сўраб-суриштириб, менинг қаердалигимни аниқлашга уринаётганларини маълум қилгандилар. Бундан ташқари, мен ҳамкорлик қилаётган [Қозоғистоннинг] “Сайрам сабоси” газетаси ходимлари таҳририятга бир неча марта нотаниш кишилар келишиб, Улуғбек деган журналист билан учрашмоқчи бўлганларини айтгандилар. “Журналист Улуғбек аллақачон Олмаотага кўчиб кетган ва эҳтимол, Канадага ҳам кетиб бўлгандир”, деб айтганларидан кейингина улар бу ерга келишни бас қилганлар”, - дейди У. Ҳайдаров.\n“Сайрам сабоси” ходимларидан бири ҳақиқатан ҳам бир неча киши ўзбекистонлик журналист шахси билан ўта қизиққанларини тасдиқлади: “Улуғбек Ўзбекистон муаммолари ҳамда бизнинг (Қозоғистон) муаммолари ҳақида мақолалар ёзарди. Биз Ўзбекистон ҳақида ўзбек тилида объектив ахборот берадиган [Қозоғистондаги] ягона газета бўлсак керак, шу туфайли бизда муаммолар бўлиб туради. Улуғбек билан қизиқаётган кишиларнинг Ўзбекистондан бўлганларини уларнинг лаҳжаларидан билиб олдик: қозоғистонлик ва ўзбекистонлик ўзбеклар ўртасидаги фарқ кўзга яққол билиниб туради”.\nҚайд этиш керакки, Ўзбекистон махсус хизматлари қўшни давлатда ўзларини анча бемалол тутадилар, улар кўпинча қозоғистонлик ҳамкасблари билан биргаликда ишлайдилар. Дейлик, 2005 йилнинг 24 ноябрь куни жанубий Қозоғистонда республика Давлат хавфсизлиги қўмитаси ходимлари Андижон воқеалари сабабли юзага келган қатағонлар тўлқинидан кейин бошпана излаб келган ўн мусулмонни ҳибсга олишиб, Ўзбекистонга топшириб юборганлар. “Хьюман Райтс Уотч” ҳуқуқни муҳофаза қилиш ташкилотининг маълум қилишича, ноябрь ойи охирида ҳаммаси бўлиб ўн еттита ўзбекистонлик фуқаро ғойиб бўлган, уларнинг тўрттаси бошпана бериш тўғрисида илтимос билан расман ариза бергандилар.\n2006 йилнинг 24 июнь куни Қозоғистон махсус хизматлари ходимлари БМТ ҚИОКБ мандатига мувофиқ қочқин дея тан олинган Габдурафиқ Темирбаевни ноқонуний равишда ҳибсга олишиб, номаълум томонга олиб кетганлар, бу эса ҚИОКБ томонидан ҳам, қатор халқаро ҳуқуқни муҳофаза қилиш ташкилотлари томонидан ҳам норозилик тўлқинини келтириб чиқарганди.\nҚозоғистонлик расмийлар бу одамларнинг ўғирланиши ва топширилишига ўзларининг алоқалари борлигини тўлалигича инкор қилмоқдалар.\nМустақил журналист бўлган У. Ҳайдаров 2006 йилнинг кузигача Жиззахдаги “Эзгулик” ҳуқуқни муҳофаза қилиш ташкилоти ваколатхонасини ҳам бошқарган ҳамда Уруш ва тинчликни ёритиш институтида (IWPR) мухбирлик қилган. Ўз журналистик фаолияти учун Ҳайдаров икки марта калтакланган ва уй қамоғида сақланган. Охирги марта ҳибсдан озод бўлганидан кейин Жиззах вилоят ҳокимияти унга Жиззахда яшашни ҳам маън қилиб қўйган, шу боис Улуғбек ўзи туғилган Андижонга кетишга мажбур бўлган. Андижонга кўчиб келганидан кейин яна кузатув остига тушган У. Ҳайдаров Ўзбекистонни тарк этиб, Қозоғистонга ўтиб кетганди.


Тавалло (1882-1937) | www.ziyouz.uz\nБош саҳифа Ўзбек шеъриятиЎзбек мумтоз шеъриятиТавалло (1882-1937)\nДаргаҳинга бош эгиб, килдим, Худоё, илтижо,\nАфв кил ёзғонларимда гарчи кўб саҳву хато.\nАқли ожиз қудратинг авсофида ҳар бандани,\nФаҳм қосир, санъатинг ёзғон билан бўлмас адо.\nЎн сакиз минг олами халк айлабон, эй Биру Бор,\nОдаму Ҳаввони туфроқ-лойдин килдинг бино.\nБанда йўқтур беқусур, эй Қодиру Ҳайю Ғафур,\nҚаҳру лутфингдин ҳамиша менда кўб хавфу рижо.\nАмру фармонингсиз унмайдур дарахтда барглар,\nАйтадур дашту биёбон, тоғу тош ҳамду сано.\nБирни бахтин кўлдин олиб, бирни қилмоқ бахтлик,\nСанга махсусдур: гадо — шоҳ ўлмоғи, шоҳлар — гадо.\nСандин эрмасму бу янглиғ рўшнолик бизлара,\nБўлмаса, ким килди бизга мунча ҳуррият ато.\nЭй Худовандо, насиб айла жамолинг Ҳашрда,\nБандаи бечорадурман қилмағил бахтиқаро.\nОстони ажзиға шул кун Тавалло бош қўюб,\nИлтижо қилди, қабул айла дуосин, Холиқо.\nЭй Худоё, бер бизингдек бедаволарга даво,\nҚилди миллат кўкрагини таъна тирноқи яро.\nЖумла Туркистон элидин топмағайсиз охтариб,\nМиллат учун қайғурарлик бир саховатли ғано.\nДунёда йўқтур газит биздан шикоят қилмаган,\nБиз ҳануз ғафлатдадурмиз, коримиз кайфу сафо.\nБошқалар илм изласа, бизлар худойи ош учун,\nЭртадин то кечғача бўлдук эшикларда гадо.\nИлм учун берса бировлар ойига сўмлар кўринг,\nБир пақир-чун биз қилиб панжшанба кунлар можаро.\nНеча турли жома кийса элда атроф одами,\nБиз юрурмиз қайда кўрсанг бош яланг, очиқ яқо.\nРус ватандош мактаби тўлғон зебу зийнат илан,\nЁ қамишдур бизни мактаб ё чуриган бўриё.\nЁш жужуқлар борса мактаб, титраюр безгак киби,\nЛой ўлур мактаб ичи ёғмур агар ёғса ҳаво.\nИлмсизликдин эмасму, муҳтарам кардошларим,\nҚиз аносидин бўлуб, ўғул атодин норизо?\nМиллата мактаб керак, йўқму ғанилар, ўйлангиз,\nСарф этар тўю азо деб неча минг — бари риё.\nКим қилур биздин бўлак дунёда мундоғ бидъати,\nХоҳ Арабга, хоҳ Ажамга, хоҳ борғил Оврупо?\nШарқдин Мағрибгача биздек жаҳонда хор йўқ,\nБизга не бўлди, билолмам, ё Расули Мустафо?\nЁзди бир оз ҳасратидин, ошнолар, авф этинг,\nДеб тавалло айларамким, бўлса шеъримда хато.\nЎЗ ВИЖДОН — ВУЖУДИМА ХИТОБ\nЭй, қўлум, пул тутма ҳеч, миллатга ёрдамлашмасанг,\nФикрим очилма, агар шеъринг ёзиб ҳамлашмасанг,\nЛол агар ўлсун тилим, мундин бўлакни сўйласа,\nЗахм етсин ҳуша миллатдин дигарни ўйласа,\nҲеч димоғ очилмасун, ким ўзга гулни бўйласа,\nТўймасун қорнум мани, бир кунда беш тўй тўйласа,\nСоч оқарса қайғу миллатда, ёронлар, шодман,\nТомса тинмай ёшларим, ўрниға қонлар, шодман.\nҲасрати миллат учун қилсам фиғонлар, шодман,\nУккидек тутсам хароботда маконлар, шодман,\nНа учун синсун аёғим деб ёзурман, дўстлар,\nЧандир ўлсун нега ёғим деб ёзурман, дўстлар,\nКар нечук бўлмас қулоғим, деб ёзурман, дўстлар,\nБилмасун ҳеч ис димоғим деб ёзурман, дўстлар,\nКўрди элни кўзларим бир зарра ибратланмади,\nБошқалар қилғонин ақлим билди, ғайратланмади,\nБорча элдин ортда қолиб ҳам журъатланмади,\nМиллат учун қайғурурга дил ҳамиятланмади,\nДоимо юрдим бекор, миллатга хизмат қилмадим,\nЕдим, ичдим, ухладим, миллатни қадрин билмадим.\nЎзгинамни ўйладим, эл-юртни кўзга илмадим,\nЖаҳлдин шарбат ичиб хотирда ўзга келмадим,\nБеҳуда пул сарф этиб, уч пул газетга бермадим,\nМенга ким қилди насиҳатлар сўзига кирмадим,\nОлмадим журнал, газет, ҳар сатридин гул термадим,\nМиллатим аҳволини ёдимга ҳам келтурмадим,\nМиллати маҳв ўлса, парво қилмаюрлар, ғам емас,\nБунларинг шўрбо, палов, норин ебон чой ичса бас,\nҚАРИНДОШ ВА ҲАМШИРАЛАРИМИЗ — МАЗЛУМА ҚИЗЛАР ТИЛИНДАН\nАтолар, кўрсатинг, йўл бизга ҳам илму синоатдан,\nЎқутинг, қутқаринг бечора қизларни ҳалокатдан,\nСолинг ҳар ерга мактаб, қўл йиғинг буғзу адоватдан,\nЗарурдур илм ўқутмоқ бизлара ҳар қайси бобатдан,\nКелингиз, фойда йўқ сизлара тўю зиёфатдан.\nОлинг бизлар учун балдоқ, маржонлар керакмаздур,\nБеринг коғаз, қаламлар, зеби гардонлар керакмаздур,\nТумору чўлфи-сўлфи, дурри ғалтонлар керакмаздур,\nТўқуз-тўқуз чўяндин бизга қумғонлар керакмаздур,\nИлм бизлар учун ортиқ сизи қилғон бизоатдан.\nБукун безордурмиз сизни қилғон қўш фалаклардан,\nБосуб чанг ётгучи дорларни устида алаклардан,\nЗару кимхобу шолу атласу турлук ифаклардан,\nҚасам биллоҳи кечдук баргаку олтун зираклардан,\nЎқутинг, қутқаринг дунёда бизларни маломатдан.\nИлоҳи тикка-тикка ўлсун ул қўлтуқ туморимиз,\nЧунон юз пора ўлсун уй ичинда зардеворимиз,\nНисор ўлсун, ато, урфон учун бу йўқу боримиз,\nБўлакдек биз ҳам эмди илм ўқумоқға хуморимиз,\nКанизакмизму бизлар, қўрқунг, эй, ваҳму қиёматдан.\nДуо айланг, анолар, эмди бидъатлар қуруб кетсун,\nБизичун сизни қилғон мол сандуқда чуруб кетсун,\nАтолар раҳм эдуб, мактаб солуб, бизларни ўқутсун,\nАгар ўқутмаса, Лут қавмидек бизларни ер ютсун,\nЎлум бизларга ортуқ илмсиз дунёда роҳатдан.\nЎқутғон сўнгра вергонда, куёв тенгдошимиз ўлсун,\nАгар чолларга тушсак, заҳр ичкон ошимиз ўлсун,\nИлоҳи сақла бизни дунёда мундоқ фалокатдан.\nХудоё, баҳра вер бизларга ҳам илму фунунлардан,\nХабардор ўл ҳамиша биз каби бахти забунлардан,\nМаориф ёди бирлан кўздин оқғон чашми хунлардан,\nЕтуштур илм ўқуғон бизга ёраб, раҳнамунлардан,\nТавалло айлаюрмиз кўз тутуб тонг-ла шафоатдан.\nТОТОР ҚАРДОШЛАРИМИЗНИНГ МАШҲУР ШОИРИ МАРҲУМ АБДУЛЛА АФАНДИ ТЎҚАЕВНИНГ ШЕЪРИНА ТАЗМИН\nСен саломат — мен фароғат, иллатингдур иллатим.\nМарҳум Абдулло Тўқайдек ёш чоғимда кетмасам,\nОжизона шоиринг бўлмоқға вордур нийятим.\nЭнди йил тўлди вафотиға Тўқайни деб бу кун,\nБоғладим шеърина тазмин, ёдланиб дурри ятим.\nЭй кўзум нури, белимни қуввати, жону дилим,\nТо тирикман, мадҳ этарман миллатим, миллиятим.\nСан туфайли мақсада етсам тонг эрмас деб умид,\nАйларам хизмат санга, йўқ бошқа машғулиятим.\nҚалбу виждоним мани андин бўлакни истамас,\nГар хаёл айларда сансан, вой мамнуниятим.\nБулбулинг гул ишқида қилса чаманда нолалар,\nБир нафас тинмас сани кўйингда мавжудийятим.\nҲар замон дод айлаюрман шеъра, танқид айлаюб,\nАвф қилғил, ёзаман, тутганда мажнуниятим.\nҲар замон ёд этса миллат бизни Абдуллодек,\nШул манга иқболу мақсад, бахту масъулиятим.\nМиллатим, миллиятим, бир яхши хизмат қилмадим,\nҚил садо, бошимға кел, кетсун бошимдан ғафлатим.\nГар Тавалло шеъри Абдуллога ёқса не ажаб,\nТопишурди охиратда ёш-ёш икки ятим.\nОЛАМГА БИР НАЗАР\nЭй нафс ила оворалар, нечун кўролмайсиз ҳануз.\nСимсиз бировлар сўйлашиб, миллат ғамини ўйлашиб,\nЮрганда сиз тўй-тўйлашиб, ҳеч бир уёлмайсиз ҳануз.\nАскар отиб ел замбурак, борларни қилди бод(па)рак,\nСиз боғда чолиб тартарак, сопқон отолмайсиз ҳануз.\nҒирромофўн айлар садо, бир игна бирла минг наво,\nФатнус олуб, эй бедаво, тинч ухлаёлмайсиз ҳануз.\nГимнозу симнорга боруб, таҳсил улум этти ўқуб,\nСизлар ҳамон занбил тўқуб, адрес ёзолмайсиз ҳануз.\nМактабни қадрин билмайин, инсон каби иш қилмайин,\nҲозирда ўзга келмайин, ҳеч ибрат олмайсиз ҳануз.\nРуслардин ибрат олмайин, ёшларни йўлга солмайин,\nТўй-маъракадин қолмайин, ҳеч бир туролмайсиз ҳануз.\nЧиқди бировлар осмон, мошинаси — айруплон,\nСизлар трамвайдин ҳамон, нечун тушолмайсиз ҳануз?\nЭй Тошканд аҳли, бугун, сизлар ўқунг илми фунун,\nИлмсиз киши бўлғай забун, ёким билолмайсиз ҳануз?!\nҒафлатда кўр чойхоналар, боқур кўринг бедоналар,\nБилмам қачон уйғоналар, сиз уйғотолмайсиз ҳануз.\nКўр, Еврупо аҳли, недан, тинмай ўқурлар илму фан,\nКўкрак очиқ сизлар чапан, инсон бўлолмайсиз ҳануз.\nЁзди Тавалло ҳасратин, билдурди сизга ниятин,\nСуйган аё ўз миллатин, деманг ёзолмайсиз ҳануз.\nЭй, қалам, сирримни сен эттинг жаҳонга фошлар,\nБу сабабдан бир нечалар бўлдилар кундошлар.\nТўғри ёзғил ҳасрату, андуҳу меҳнат эй қалам,\nАҳли виждон ўқиса оқсин кўзидин ёшлар.\nБизни элга тўғри сўз ёқмас такаллуф бўлмаса,\nҚил ҳамиша онлари ҳаққинда сан махтошлар.\nИлму фансиз нечалар айлаб ўзини «образон»,\nМан тараққий айладим деб урса лоф хархошлар.\nСоч қўюб, фальто кийиб, бир русча мактаб кўрмайин,\nАйласа санга насиҳат айлағил бардошлар.\nКўр, тараққийға қадам қўйсанг кўролмас, эй қалам,\nҚобилият маҳв этар бир неча монеъ ёшлар.\nАввало симнору гимноз борсун, ўргансун илм,\nБас, келиб андин кейин берсун санго кенгошлар.\nСан қалам, қўйгил қадам, турма аёғинг кўтаруб,\nЧолмасун бир хил сани бетарбият бебошлар.\nНега кор этмас мани ёзғонларим деб ранжима,\nФойдаму олғой агар ёқғонда ёмғур тошлар.\nҚилмайин инсоф ўзи йўл олмайин ётса ҳамон,\nЁ малакларму тушуб онларни йўлга бошлар.\nМиллатинг қайғуси хўбдур ема бошқа қайғуни,\nЭй қалам, айлар адам, борма худойи ошлар.\nЧек фронтлар суратин кўрсун ҳама наққошлар.\nҲАҚҚОНА БИР СЎЗ\nФош ўлди олам ичра бул, эй дўстлар, аҳволимиз,\nҲайратда қолди кўрган эл, бизни қилан афъолимиз.\nҒурбатда ранги сарғайиб, беҳуда умрин ўтказиб,\nЁшлар такаллуф ахтариб, нафсониятда чолимиз.\nҚилғон иши доим зиён, ҳеч бир кушода кўрмагон,\nКетти недан, билмам, қаён аввалдаги иқболимиз.\nҒафлаткашида биз каби, ғам бирла кулфат ҳамдами,\nШод ўлмадик биз бир даме, ҳасратда қадди долимиз.\nМактабни қадрин билмаюр, бир эзгу ишни қилмаюр,\nҲаргиз кўчадин келмаюр, нодон бизи атфолимиз.\nБосмай тараққига қадам, ўткузсамиз бизлар бу дам,\nҒафлат бизи айлар адам, бўлмаски қилу қолимиз.\nКўргил замона ёшларин, не ерга урди бошларин,\nОлди ўзин қардошларин, бизни тўқулсун ёлимиз.\nТушсак кураш, тиксоқ ямоқ, буми ҳунар чопсоқ улоқ,\nИсриқ супурги бойламоқ, йўқтур бўлак аъмолимиз.\nЙўқ бизда бир фикр ўйласак, арзир букун қон йиғласак,\nТил йўқки, бир сўз сўйласак, дунёда гунгу лолимиз.\nЁзса Тавалло, турмади, мактаб сариға юрмади,\nСўзлар қулоқға кирмади қирқ йилги ёткон шолмиз.\n← Аввалги Аввалги Владимир Карпов: «Тил — халқ руҳи» (1989)


12:07 / 12.02.2017\n11 февраль куни «Биринчи ташриф» тадбири доирасида 10 минг томошабин «Зенит-Арена» стадионига синов тариқасида ташриф буюрди. Ушбу тадбир Санкт-Петербург раҳбарияти томонидан ташкиллаштирилди. Кўпчилик стадион уларга ёққанлиги, ҳеч қандай муаммога учралмаганини ёзган. Синов вақтида электр таъминотида узилиш бўлган, шу сабаб ташриф буюрганлар таом ва ичимликларсиз қолишган.\n«Зенит-Арена» — қурилиши 10 йилдан буён давом этиб келаётган стадион. Шу пайтга қадар унинг қурилишига 41 миллиард рубль сарфланган. Ушбу стадионда 2017 йилда ўтадиган конфедерациялар кубоги, 2018 йилги жаҳон чемпионати ва 2020 йилдаги Европа чемпионати ўйинларини ўтказиш режалаштирилган.


Венсан Компани машғулотларга қайтди / CHAMPIONAT.asia\nВенсан Компани машғулотларга қайтди\nTags : Манчестер СитиВенсан Компани\n"Манчестер Сити" ҳимоячиси Венсан Компани тиззасидан олган жароҳатидан сўнг машғулотларга қайтди.\nБу ҳақда клуб матбуот хизмати маълум қилди. Эслатиб ўтамиз, белгиялик мушакларини чўзиб олгани боис бир ярим ойни ўтказиб юборди. Компани машғулотнинг асосий қисмида индивидуал дастур асосида ишлади. лекин ўзаро ўйинни тўлиқ ўтказди.\nSource\t: twitter.com/ManCity\nInjury update: Crystal Palace v Manchester United 0\n11 jan 14:50:04


ОАВ: IT-миллионерлар охир замонга фаол тайёргарлик кўрмоқда\n08:22 / 26.01.2017\nАҚШдаги Кремний водийсида яшовчи IT-миллионерлар қурол-яроғ, ўқ-дори, мотоцикллар ва ер ости бункерларини харид қилиш билан овора. Бу охир замон юз берса, керак бўлиши мумкин экан, деб ёзади The Independent газетаси.\nХусусан, LinkedIn ижтимоий тармоғи асосчиларидан бири Рид Хоффманнинг фикрича, Калифорниядаги бадавлат инсонларнинг камида ярми охир замонга фаол равишда тайёргарлик кўрмоқда.\nFacebook’нинг маҳсулотлар бўйича собиқ менежери Антонио Гарсия Мартинес Тинч океанидаги оролдан сотиб олган ерида генератор ва қуёшли батареялар билан жиҳозланган уй қурди. У шунингдек кўп миқдорда қурол-яроғ ҳам харид қилган.\nReddit портали собиқ бош директорининг таъкидлашича, бункерларда қулайлик яратиш мақсадидаги сарф-харажатларни тушунса бўлади.\nГазетанинг ёзишича, етакчи IT-мутахассислар кўпроқ сунъий онгдан қўрқишмоқда. The Independent’нинг таъкидлашича, келажакда “ақлли” қурилмалар кўплаб иш ўринларини эгаллаши ҳамда инсониятга қарши исён кўтариши мумкин экан.


Клинтон Шимолий Ирландияни тинчликка чақирди\n10 май 2021, Тошкент вақти: 04:49\nАҚШ Давлат котиби Ҳиллари Клинтон Шимолий Ирландияни тинчлик жараёнини тезлатишга чақириб, АҚШ маъмурияти бу ҳаракатларга кўмаклашиш йўлида барча имкониятларни ишга солишини маълум қилди.\nБугун Белфастга сафар қилган Ҳиллари Клинтон маҳаллий ҳукумат расмийлари билан учрашиб, Шимолий Ирландия ассамблеясида нутқ сўзлади.\n- Мен сизларни аввалги жасорат ва сабр-бардош билан олдинга ҳаракат қилишга чақираман. Тинчлик ва барқарорлик йўлидаги уринишларингизга АҚШ ёрдам беришига ваъда бераман, деди Ҳиллари Клинтон.\nШимолий Ирландиядаги британияпараст ва ирландияпараст миллатчи гуруҳлар ўртасида бир неча йиллар давомида рўй берган тўқнашувлар оқибатида 3600 киши нобуд бўлган.\n1998 йилда тинчлик битими имзоланишига қарамай, минтақадаги вазият ҳануз қалтислигича қолмоқда.\nБелфастдан сўнг Ҳиллари Клинтон Россия пойтахти Москвага йўл олади.


Айрим шифохоналар давлат-хусусий шериклиги асосида маҳаллий инвесторлар бошқарувига ўтказилиши мумкин - Халқ сўзи\n17 Февраль, Душанба\nАйрим шифохоналар давлат-хусусий шериклиги асосида маҳаллий инвесторлар бошқарувига ўтказилиши мумкин\n11:46 08 Июль 2019 Жамият\nЎзбекистон Республикаси Молия вазирлиги ҳузуридаги Давлат-хусусий шерикликни ривожлантириш агентлиги ва Соғлиқни сақлаш вазирлиги ҳамкорлигида бу борада қатор ишлар амалга оширилмоқда.\nАгентлик матбуот хизмати маълумотларига кўра, бу борадаги истиқболли лойиҳалардан бири юртимизда гемодиализ клиникасини барпо этишдир. Соғлиқни сақлаш, Молия вазирликлари, Халқаро молия корпорацияси ҳамкорлигидаги мазкур лойиҳанинг ҳаётга самарали жорий этилиши беморларга диализ хизматларидан фойдаланишда янада кенг қулайликлар яратади. Айни вақтда ушбу лойиҳа тендер босқичида. Гемодиализ клиникасини давлат-хусусий шериклиги асосида ривожлантириш учун 10 дан ортиқ йирик хорижий инвесторлар қизиқиш билдирган. Қайд этиш керакки, Халқаро молия корпорацияси ушбу лойиҳанинг асосий маслаҳатчиси сифатида иштирок этмоқда.\nСоғлиқни сақлаш вазирлиги билан ҳамкорликда маҳаллий инвестор томонидан стерилизация хизматини давлат-хусусий шериклиги асосида ташкил этиш ташаббуси ҳам ўрганилмоқда. Бу тиббий жиҳозлардан юқиши мумкин бўлган кўпгина касалликларнинг олдини олишда жуда муҳим.\nЯна бир лойиҳа — инсультдан кейинги реабилитация марказини ташкил этиш. Ушбу марказда бир вақтнинг ўзида 200 нафар бемор реабилитация хизматларидан фойдаланиш имконига эга бўлади. Яна юртимизнинг учта вилоятида марказлашган лаборатория хизматини ташкил этиш лойиҳаси бўйича ҳам ишлар бошлаб юборилган.\nБундан ташқари, пойтахтимиздаги айрим шифохоналарни тез орада давлат-хусусий шериклиги асосида маҳаллий инвесторлар бошқарувига ўтказиш режалаштирилган.\nУмуман олганда, Ўзбекистон тиббиёт тизими янги ривожланиш босқичида турибди. Юртимиз соғлиқни сақлаш хизмати кўрсатиш тизимига давлат-хусусий шериклигининг кириб келиши соҳада рақобатни кучайтириб, ҳар томонлама сифатли, замонавий, ижтимоий аҳамияти юқори бўлган лойиҳаларнинг ҳаётга татбиқ этилишига замин яратади.\nДилшод КАРИМОВ, “Халқ сўзи”.\nВазият мураккаблашмоқда: Хитойда коронавирус ёнига яна бир коронавирус қўшилди\nЧортоқда туғилган уч эгизак қизалоқларга Зироатхон, Саида ва Шаҳноза исмлари қўйилди\nКоронавирус туфайли отаси карантинга олинган ногирон бола очликдан вафот этди. Бу эътиборсизлик учун партияси қўмитаси котиби ва шаҳар ҳокими ўз лавозимидан бўшатилган


Суперлига «Андижон» илк ғалабасини қўлга киритди 6-12-2021, 14:34 | Zamin.uz\n20:58 / 18.04.2019\n«Андижон» янгиланган «Соғлом авлод» стадионида «Насаф»ни қабул қилиб, 3:1 ҳисобида ғалаба қозонди. Мезбонларнинг голларига Шаҳзод Убайдуллаев ва Рўзимбой Аҳмедов (2та) муаллифлик қилишди. Меҳмонлар сафида Ҳумоюн Муртазоев гол урди, деб ёзмоқда Kun.uz сайти.\nКомиссар: Лазиз Қўчқаров. “Замин” янгиликларини “Twitter”да кузатиб боринг\nЯнгиликлар » Спорт » Суперлига. «Андижон» илк ғалабасини қўлга киритди


Антибиотикларнинг яна бир хавфли жиҳати аниқланди — Sof.uz\nАнтибиотикларнинг яна бир хавфли жиҳати аниқланди\n8.11 10:40 172 Тиббиёт\nИллатларнинг бора-бора одатга айланиб қолиши ёмон. Ўзбилармонлик — шулардан бири. Айниқса, бирор хасталикка чалинганимизда бу қусур фақат ва фақат зараримизга ишлаши, ҳатто ҳаётимизни хатарга қўйишига мисоллар кўп.\nУйимиздаги дори қутисини очиб мавжуд препаратларни бир кўздан кечирайлик. Улар орасида жароҳатга қарши, иситма, қон босимини туширувчи, оғриқ қолдирувчи турли малҳаму суртмалардан ташқари, қайсидир гуруҳга мансуб антибиотиклар ҳам бўлса ажаб эмас.\nЧунки фақат шифокор тавсияси билангина қўлланиладиган дориларниям баъзида ўзбошимчалик билан қабул қиладиганлар орамизда топилади. Шамоллаш, йўтал, иситма, теридаги яллиғланишлар, турли оғриқлар ва вирусли хасталикларда шундай препаратлардан ўз-ўзича фойдаланиб, аҳволи оғирлашган ёки ўлим топганлар ҳам бор, афсуски.\nВаҳоланки, антибиотиклардан ўзбошимчалик билан фойдаланиш тананинг бошқа аъзолари фаолиятини ҳам издан чиқаради. Айниқса, жигар ва буйрак етишмовчилиги ҳолатларида жуда оғир асоратларни келтириб чиқариши мумкин.\nМана, швециялик тадқиқотчилар яқинда антибиотикларнинг яна бир хатарли асоратини аниқладилар. Уларнинг хулосасига кўра, бундай препаратларни қабул қилган инсонларда 5-10 йил ичида колоректал саратоннинг ривожланиш хавфи ошади.\nОлимлар олти йил давомида йўғон ва тўғри ичак саратони билан касалланган 40 минг нафар беморни алоҳида кузатув остига олдилар. Тадқиқот давомида уларнинг ўтган 10 йил давомида қанча миқдорда ва қайси антибиотиклардан фойдалангани ўрганилди ҳамда таҳлил қилинди.\nМаълум бўлишича, антибиотик қабул қилган беморларда йўғон ичакда саратон ривожланиш хавфи юқорилиги аниқланди.\nШундай экан, антибиотиклардан ўзбошимчалик билан фойдаланиб, ҳаётингизни хавф остида қолдирманг!


Тожикистоннинг Рашт водийсида вазият таранглашаяпти\nCобиқ дала қўмондони Мирзохўжа Аҳмадов ҳукуматни ўз ваъдасини бузганликда айбламоқда.\nРашт водийсидаги собиқ дала қўмондони Мирзохўжа Аҳмадов 21 сентябр куни иқтидордаги ҳукумат ўзи ва собиқ тожик мухолифати аъзоларига қарши амалиёт бошлаганидан ташвиш билдирди. Унга кўра, Рашт водийсидаги уйлар ҳарбийлар томонидан сабабсиз тинтув қилингани натисжасида 30га яқин собиқ мухолифат аъзолари тоққа чиқиб кетишга мажбур бўлган.\nТожикистонда таниқли ва нуфузли собиқ дала қўмондони Мирзохўжа Аҳмадовнинг Озодликка айтишича, 21 сентябр куни Рашт водийсининг Камароб ва Такоб қишлоқларида ҳарбийлардан иборат йирик гуруҳ собиқ мухолифат аъзоларига қарши амалиёт бошлаган.\nТожикистоннинг Рашт тумани Ички ишлар бошқармаси уюшган жиноятчиликка қарши бўлимииннг собиқ раҳбари Мирзохўжа Аҳмадов амалиёт Такоб қишлоғидаги аҳоли уйларини тинтув қилишдан бошлангани ва бу ўз навбатида ўттизга яқин ёш йигитларнинг ўз уйларини тарк этишга олиб келганини айтади.\n- Ҳукумат бизга ваколат бериб, “уйларингда ташвишсиз ўтираверинглар”, деган эди. Аммо, минг афсуски, бугун эрталаб ҳукумат биз ва биз билан бўлган йигитларга қарши ҳаракатларни бошлади. Уйлари тинтув қилинган йигитларнинг кўплари Россияда ишлаб, кузги мавсумда уйларига қайтган эди, айримлари эса шу ерда рўзғор ташвиши билан тинч яшаб турган эди. Афсуски, ҳукумат ҳарбийлари уларнинг уйларини сабабсиз тинтув қилиб, тинчларини бузди. Бугун эрталаб йигитларнинг ўттизга яқини ҳукумат кучларига асир тшмаслик учун тоққа чиқиб кетишди. Бу амалиётлар ортидан Али Бедакнинг гуруҳига қўшилиш истагида тоққа чиқиб кетадиган ёшлар яқин орада кўпчиликни ташкил қилишига шубҳам йўқ,- дейди собиқ тожик мухолифати етакчиларидан бири.\nМирзохўжа Аҳмадов шу йил ўрталарида Рашт водийсига сафар қилган Тожикистон Президенти Имомали Раҳмон билан учрашувдан сўнг ихтиёридаги қуролларни Ички ишлар вазрлигига топширганини ҳам қўшимча қилди.\nУнинг айтишича, айни дамда Рашт водийси ҳукумат куч ишлатар тизимларининг машқ майдонига айланиб қолаётир.\n- Бир кунда йигирмадан ортиқ ҳарбий вертолётлар ва соноқсиз аскарлар Рашт водийсига киритилаётир. Бу эса вазиятни тобора кескинлаштириб қўймоқда,- дея қўшимча қилди Мирзохўжа Аҳмадов.\nАйни пайтда Тожикистон Мудофаа вазирлигининг матбуот хизмати бошлиғи Фариддун Маҳмадалиев бу даъволарда асос йўқлигини баён қилди:\n- Айни кунларда биргина Камароб ёки Такобда эмас, балки Тожикистоннинг барча ҳудудларида ҳибсдан қочган маҳбусларни қўлга олиш амалиёти давом этмоқда. Республиканинг қайси ҳудудида қочоқ маҳбуслар борлиги ҳақида маълумот келиб тушса, албатта ўша ҳудудга тезкор гуруҳ сафарбар қилиниб, тинтув ўтказилади. Менимча, бу табиий ҳолат,- дейди Фариддун Маҳмадалиев.\nМудофаа вазирлиги расмийси Мирзохўжа Аҳмадов куч ишлатар идораларга қуролларни топширгани ҳақидаги маълумотни инкор қилди.\nЭслатсак, шу йил 23 августига ўтар кечаси Тожикистон Миллий хавфсизлик қўмитаси ҳисбхонасидан қочган 25 маҳбусни қўлга олиш бўйича республикада кенг кўламли амалиёт бошланган эди.\nШундай амалиётни Рашт водийсининг Камароб дарасида ўтказиш мақсадида сафарбар этилган Мудофа вазирлигининг 70 нафар ҳарбийси 19 сентябр куни жангарилар ҳужумига учради.\nТожикистон Мудофаа вазирлиги тарқатган баёнотда айтилишича, бу ҳужум Али Бедак лақаби билан танилган Аловуддин Давлатов ва Ўзбекистон Исломий Ҳаракати аъзоларидан бири Мулло Абдулло бошчилигидаги гуруҳ томонидан амалга оширилган.\nТожикистон Мудофа вазирлигидан олинган маълумотларга кўра, асосан гранатомёт ва пулемётлардан ўққа тутилган ҳарбийлардан 25 нафари воқеа жойида ҳалок бўлиб, қолганлари вазирликнинг Душанбедаги госпиталига олиб келинди.\n1997 йил Тожикистонда тинчлик ўрнатилганидан бери ҳукумат ҳарбийлари илк бор бундай талафотларга учрамоқда.\nҲалок бўлган аскарларнинг аксарияти шу йил май ойида ҳарбий хизматга чақирилган 19-21 ёшли йигитлар бўлган.\nТабиийки, Рашт воқеалари тожик жамиятида турли баҳслар ва жавобсиз қолаётган саволарни келтириб чиқарди.\nМустақил таҳлилчилар Рашт воқеалари сабабларини изоҳлаб, бу воқеа Тожикистондаги сиёсий вазият кун сайин таранглашиб бораётганидан дарак эканини айтишмоқда.\nРашт воқеасини Мулло Абдулло ва унинг тарафдорлари ҳукуматнинг тинчлик битимига амал қилмагани ҳамда шу давр ичида мазкур битимни имзолаган собиқ мухолифат лидерлари, жумладан, Мирзо Зиёев ўлими учун қасос ўлароқ, баҳолаётганлар ҳам бор.\nАйни пайтда Тожикистон Ислом Уйғониш партиясининг Рашт водийсидаги фаоли, салафийликда айбланиб, шу йил 13 сентябрида Миллий хавфсизлик қўмитаси томонидан ҳибсга олинган Ҳусниддин Давлатов 20 сентябр куни Давлат телевиденияси орқали чиқиш қилиб, Камароб ҳужуми ўз акаси Аловуддин Давлатов ва унинг ноқонуний қуролланган гуруҳи томонидан уюштирилганини айтди.\n- Акам Аловуддин ўз атрофига ўзига ўхшаган жинояткорларни тўплаб уларга ҳарбий машқлар бериб келди. Бу гуруҳнинг асосий мақсади зўравонлик йўли билан давлат тўнтаришини уюштиришдир. Уларнинг сони юздан ортиқ. Афсуски бу гурҳнинг аксарияти ҳаёт неъматини тотиб улгирмаган ёшлардир, - дея билдирди Тожикистон ислом уйғониш партияси фаоли Ҳусниддин Давлатов.\nҲусниддин Давлатов акаси Аловуддиннинг топшириғи билан унинг жангариларига марказдан ҳарбий палаткалар, либослар, портловчи мосламалар ясаш учун хом ашё етказиб бериб турганига ҳам иқрор бўлди.


Ўзбекистон Республикаси Бош вазири Абдулла Арипов ташаббуси билан Абдулла Қодирий ҳотирасига боғ - музей ташкил этиладиган бўлди.\nАбдулла Қодирий ўзбек адабиётининг энг ёрқин, унитилмас сиймоларидан, яъни символларидан биридир.\nШу кунларда "Озодлик" хорижий радиоси Ўзбекистон Республикаси бош вазири Абдулла Арипов ўзбек романчилиги асосчиси атоқли ёзувчимиз Абдулла Қодирий ҳовлисида боғ - музей ташкил этишни ваъда қилгани ҳақидаги қувончли хабарни тарқатди.\nДину диёнатсиз осий жамият далаларимизни пестицид оғусига бўктириб, халқимиз генофондига жиддий зарар етказгани, денгизимизни кўлмакка айлантиргани ҳам оздай, адабиётимиз, маънавиятимиз ўқ томирига ҳам болта уриб, Абдулҳамид Чўлпон, Усмон Носир каби шоирларни, Абдулла Қодирий каби буюк ёзувчиларимизни ноҳақ қатл қилди.\nАбдулла Қодирий қатл этилмаганида, у Мопассан, Стендал, Александр Дюма, Жюль Верн, Лев Толстой, Эрнест Хемингуэй, Кобо Абе, Габриэль Гарсия Маркеслар қатори ўзининг "Ўткан кунлар" романиданда буюкроқ санъат асарлари яратган бўлар эди.\nЎзбекистон Республикаси бош вазири Абдулла Ариповнинг Абдулла Қодирий ҳотирасига бағишланган мухташам боғ-музей ташкил этиш тўғрисидаги қарори барча ўзбек ёзувчилари қатори мени ҳам беҳад қувонтирди.\nҲа, бўғзигача қонга ботган худосиз жаллодларнинг қонхўр тўдаси Абдулла Қодирийни ноҳақ отувга ҳукм қилиб, жисман қатл этдилар.\nАммо улар халқимиз юрагидан жой олган Абдулла Қодирийни, унинг мунаввар ҳотирасини маҳв эта олмадилар.\nМусофирнинг дуоси нақд дейди донишманд халқимиз.Шундан умидланиб, мен ҳам бугун устозимиз Абдулла Қодирий ҳотирасига боғ-музей ташкил этиш қарорини олган давлатимиз раҳбарларини ўз эзгу мақсадларига, яхши нийятларига етсин дея чин юракдан дуо қиламан.\nОзод ва обод Ватанимиз тинч, адабиётсевар, камтарин халқимиз мангу омон бўлсин!\nКундуз соат 4:06.


Ўзбекистон - тарихда илк маротаба Бутунжаҳон шахмат Олимпиадаси чемпиони! - Халқ сўзи\n15:54 03 Декабрь 2018 Спорт\nКеча ҳамюртларимиз сўнгги, тўққизинчи тур доирасида Хитой терма жамоасига қарши баҳс олиб боришди ва 2,5 : 1,5 ҳисобида ғалаба қозонишди.\nШу тариқа вакилларимиз 9 тур якунига кўра фахрли олтин медалга эга чиқдилар. Шахматчиларимиз мусобақа давомида Россия, Хитой, Ҳиндистон, Эрон, Украина, Венгрия, Польша, Молдова каби терма жамоаларни мағлуби этишди. Битта турда америкалик рақибларга имконият бой берилди. Шахмат Олимпиадасида юртимиз шарафини Нодирбек Ёқуббоев, Нодирбек Абдусатторов, Жавоҳир Синдоров, Шамсиддин Воҳидов ва Ситора Сапарова ҳимоя қилди.\nҚайд этиш лозимки, Ўзбекистон терма жамоаси аввал бундай натижа кўрсатмаган. Бутунжаҳон шахмат олимпиадасининг мазкур олтин медали ўзбек шахмати тарихида дастлабкисидир.


Биз яшаётган жамият: Эмил Дюркхайм - BBC News O'zbek\nБиз яшаётган жамият: Эмил Дюркхайм\nАндреа Рота Берн университети тадқиқотчиси\nImage caption Эмил Дюркхайм замонавий жамиятшунослик фанининг асосчиларидандир\nЭмил Дюркхайм (1858-1917) жамиятшунослик ва жумладан француз жамиятшунослигининг асосчиси ҳисобланади. У 1858 йили Эпинал деган кичкина шаҳарчада яҳудий рабби оиласида туғилган. Лекин у отасининг изини босмасдан, Париждаги École Normale Supérieure (ENS) деган энг салобатли ўқув юртига кирган. У ердаги ўқиши давомида у социалист ғояларга суғорилган назариялар билан танишган, зеҳнан улғайган.\nБир неча йил Эмил Дюркхайм мактабларда дарс берганидан сўнг Бордо шаҳридаги университет ўқитувчиси ўрнини эгаллаган. Бу ерда у илмий ишларга берилган. 1902 йили у Париждаги Сорбонна университетига профессор бўлиб келади ва у ерда ўлимига қадар 1917 йилгача ишлайди.\nЭмил Дюркхаймнинг энг асосий ишларидан бири "жамият фанини" яратиш бўлди. Унинг фикрича жамиятшунослик "ижтимоий фактлар" билан шуғулланиши керак. Бу дегани инсонларнинг қай тарзда ўз ҳаракатларини оқлаши, ҳис этиши, саъи-ҳаракатга бош уриши борасида жамиятда мавжуд бўлган қарашларни ўрганишдир. Унинг фикрича, бу ҳол инсонларнинг фикрлаши ва амалидан айридир.\nДейлик, тижорат қоидалари инсонларнинг у ёки бу нарсани пуллари ила сотиб олишидан мустақилдир. Ана шу "ижтимоий фактлар" алоҳида инсондан айри бўлиб, жамият аъзоларини чеклаш кучига эга. Масалан, қонун ҳукмронлигига бўйсунмаслик жазога олиб келади, е жамиятда мавжуд аҳлоқ қоидаларини бузиш шармандагарчиликка келтиради.\nЭмил Дюркхайм жамиятда мавжуд шундай қоидаларнинг алохида инсонга таъсирини ўрганиб, жумладан суиқасд масаласини тушинтиришга уринган. Ҳар бир суиқасд ўзининг тарихига ва хослигига эга эса-да, жамиятда суиқасдларнинг ўртача статистик сони бир текисда қолади. Турли мамлакатлар орасида ҳам бунда мунтазам фарқ мавжуд. Статистик фактларни ўрганиб, Эмил Дюркхайм суиқасдлар сони жамиятнинг ҳар бир инсонни ижтимоий интеграция қилиш қобилияти ҳамда шахсий ҳаётни йўриқлаши билан узвий равишда боғлиқлигини кўрсатиб берди.\nЖумладан, ижтимоий инқирозлар даврида, ё-да аксинча, жамият фаровонлашиб кетганида, жамиятнинг аҳлоқий кучлари заифлашиб, шахсий кайфиятлар назорати пасайиб, суиқасдалар сони ортиб кетади.\nДюркхайм назариясининг ўқи - ижтимоий созликдир. Унинг ўзи ғалвалар даврида, жамиятининг остин-устун бўлиб турган бир пайтда яшагани учун, қандай қилиб жамиятни бир нуқтага олиб келиш масаласи билан қизиқиб борди. Унинг қарашларига биноан, соддароқ жамиятларда ҳамкорлик - жамият аъзоларининг бир-бирига ўхшашлигига асосланган. Хўш, ихтисослашиш унда жамиятга хавфми? Аксинча, деган Дюркхайм, ишларда ихтисослашиш янги турдаги ҳамкорликни яратади, дейди у. Замонавий жамиятларда инсон баданнинг бир аъзоси кабидир, кими - қўл, кими - ақл ва ҳок.\nДюркхайм тадқиқотлари замонавий жамиятшуносликка улкан улуш қўшган. Улар кўпроқ топилган натижалари боис эмас, балки тўғри қўйилган саволлари ва бу саволларга жавоб қидириш ёндошувлари ила муҳимдир. Бу ёндошув айниқса уни умбрбод қизиқтирган бир саволда мужассам бўлиб қолган. Бу савол: Қандай қилиб борган сайин алоҳидалашган шахслардан яхлит жамият тузиш мумкин деган саволдир.


Си Цзиньпин ва Путинсиз саммит. Дунё етакчилари “Толибон” билан ҳамкорлик қиладими? | Qalampir.uz\nСи Цзиньпин ва Путинсиз саммит. Дунё етакчилари “Толибон” билан ҳамкорлик қиладими?\nОлам\t13 Октябрь 22:30 7889\nКеча, 12 октябрь куни Италия томонининг ташаббуси билан Катта йигирма (Г20) мамлакатлари раҳбарларининг навбатдан ташқари виртуал саммити очилди, унда Афғонистондаги вазият муҳокама қилинди. Ушбу мамлакатдаги ҳолат гуманитар фалокатга яқинлашиши фонида кўплаб жаҳон сиёсатчилари “Толибон”нинг янги ҳукумати билан ҳамкорлик муқаррар эканини қайд этди. Бу ҳақда BBC ёзмоқда.\nГермания канцлери Ангела Меркель халқаро ҳамжамиятни Афғонистоннинг тартибсизликлар ичида қолишидан огоҳлантирди. У саммит иштирокчиларига “Толибон” ҳукумати даврида бу мамлакат иқтисодиёти қуласа, дунё ҳеч нарсага эришмаслигини айтган.\nЎз лавозимидан кетиш арафасидаги Меркель Германия Афғонистонга инсонпарварлик ёрдами учун 600 миллион евро ажратишга тайёрлигини тасдиқлаган.\nДунё раҳбарлари, жумладан АҚШ Президенти Жо Байден, Афғонистон учун ажратиладиган молиявий ёрдам тўғридан-тўғри “Толибон”га эмас, балки мустақил халқаро ташкилотлар орқали кўрсатилиши кераклигини таъкидлаган.\nЕврокомиссия раҳбари Урсула фон дер Ляйен эса Афғонистонга бир миллиард долларлик ёрдам пакетини ажратишни таклиф қилган ва шундан 300 миллиони гуманитар ҳалокатни олдини олиш учун йўналтирилишини айтган. Бироқ, у қолган сумма нимага сарфланишига аниқлик киритмаган.\nБирлашган Миллатлар Ташкилоти бошлиғи Антониу Гутерриш ҳам Афғонистоннинг янги ҳукуматига тўғридан-тўғри маблағ ўтказилишига қарши чиққан ва мамлакат иқтисодиётига ёрдам беришни таклиф қилган.\nСаммит иштирокчиларининг бир қисми Афғонистонга ёрдам кўрсатиш “Толибон”нинг инсон ҳуқуқларига риоя қилишига боғлиқ бўлишини таклиф қилган.\n“Мен, айниқса, толибларнинг қизлар ва аёлларга берган ваъдалари бажарилмаётганидан қўрқяпман”, дейди Гутерриш.\nКузатувчиларга кўра, Ғарб олдида деярли имконсиз вазифа турибди: кўплаб мамлакатларда террорчи ташкилот сифатида тан олинган “Толибон” билан бевосита алоқани четлаб ўтиб, оддий афғонларга ёрдам бериш.\n“Бизда ўйлашга вақт йўқ. Ҳаракат қилишимиз ва буни тез амалга оширишимиз керак”, дейди Европа Иттифоқининг Ташқи ишлар ва хавфсизлик сиёсати бўйича олий вакили Жозеп Боррель.\nҚайд этиш керакки, Катта йигирматаликка Россия ҳам аъзо бўлса-да, унда Владимир Путин иштирок этмади. Песковнинг таъкидлашича, тезкорлик билан бошланган ушбу саммит Россия Президентининг иш графигига тўғри келмаган. Бундан ташқари, Хитой раҳбари Си Цзиньпин ҳам ушбу саммитда иштирок этмаяпти. Бироқ, саммит ташкилотчилари ҳар икки томонга ҳам таклифнома берилганини қайд этган. Ўз навбатида, Италия Бош вазири Марио Драги Россия ва Хитой етакчиларининг саммитда иштирок этмаётганига ҳеч қандай сиёсий асос йўқлигини ҳамда ушбу давлатлардан бошқа вакиллар саммитда қатнашаётганини таъкидлаган.\nЭслатиб ўтамиз, Путин билан Си Цзиньпин Тожикистон пойтахти Душанбеда бўлиб ўтган Шанхай ҳамкорлик ташкилоти саммитига бормаган, бироқ онлайн иштирок этганди.\n20 Октябрь 09:08 37555\n20 Октябрь 08:58 30271\n21 Октябрь 10:51 25592\n20 Октябрь 21:18 22355\n21 Октябрь 19:06 21182


Мавзу: Инвестиция фаолиятида рисклар ва уларни пасайтириш йўллари\n21.Инв риск бош.дан маъруза\n6-sinf tezis, aeintro, 8-sinf test, 8-sinf test, differensial tenglamalar, Funksiya va ketma ketlik limiti, Funksiya va ketma ketlik limiti, Funksiya va ketma ketlik limiti, Пифагор теоремаси, prog1, davlat funktsiyalari, matluba ochiq dars., matluba ochiq dars., Nafisa opa, AbduraximovSh Kurs ishi(tayyor)\nРиск – бу\nИнвестиция фаолиятида риск – бу\nМавзу: Инвестиция фаолиятида рисклар ва уларни пасайтириш йўллари.\nИнвестиция фаолиятида рисклар, уларнинг мазмуни, моҳияти ва турлари.\nИнвестиция рискларини таҳлил қилиш усулларининг мазмуни, моҳияти ва ҳисоблаш тартиби.\nИнвестиция рискларини бошқаришнинг мазмуни ва босқичлари.\nИнвестиция рискларини пасайтириш йўллари.\nРиск - бу башорат қилинаётган лойиҳани амалга оширишда ҳақиқий шароитлардан озгина чекинилганда даромадларни ололмаслик ёки зарарларнинг пайдо бўлиб қолиш эҳтимолидир.\nЛойиҳа риски - бу инвестицион лойиҳани амалга оширишга ҳалақит берадиган ёки лойиҳа самарадорлигини пасайтирадиган рискларнинг йиғиндисидир.\nРиск, бошқача қилиб айтганда, кутилиши мумкин бўлган хатар - бу инвестициядан мўлжалланган фойдани олиш жараёнига хос бўлган умидсизликдир. Шу билан бирга потенциал инвестор томонидан қўйилган пул маблағларини йўқотиш мумкинлиги ҳамдир.\nРиск – бу :\nТанлов шароитида бажарилган шундай фаолиятки, қачонки муваффақиятсизлик шароитида танлов олдидагига нисбатан оғирроқ шароитга тушиб қолиш эҳтимоли мавжуд бўлади. (В.А.Чалий-Прилуцкий “Рынок и риск”).\nРиск ва хавф-хатар алоҳида нарса, яъни риск бу иқтисод субъектининг фаолиятидир ва у танлов билан боғлиқ. Бу фаолият субъектнинг хавф-хатар шароитидаги танловига асосан амалга оширилади. Хавф, хатар қанчалик юқорилашган сари субъект шунчалик риск қилмайди ва риск нолга яқинлашади. (Ш.З.Абдуллаева“Банк рисклари ва кредитлаш”).\nИнвестиция фаолиятида риск – бу:\nИнвестицияларни қисман ёки тўлиқ йўқотиш, кутилган даромаддан камроқ фойда олиш ва лойиҳада кўзланган мақсадларга эриша олмаслик ҳатаридир. Лойиҳадан қанчалик кўп миқдорда даромад кутилса, у шунчалик юқори рискли ҳисобланади.\nИнвестицион лойиҳани амалга оширишга ҳалақит берадиган ёки лойиҳа самарадорлигини пасайтирадиган рисклар.


Гаитида “Мэттью” довули қурбонлари сони 877 кишига етди\nДобавлено: 08.10.2016, 12:50\nГаитида “Мэттью” довули қурбонлари сони 877 нафарга етди. Қутқарувчилар вайроналар остидан жасадлар топишда давом этишмоқда. Табиий офат оқибатида 1,5 миллион киши азият чеккан. 350 минг аҳоли гуманитар ёрдамга муҳтож. Республикада БМТ ва Қизил Ҳож мутахассилари ишлашмоқда, улар вақтинча лагерларга дорилар ва ичимлик суви етказишмоқда. Довул оқибатида содир бўлган сув тошқини минглаб уйларни сув остида қолдирди.\nАҚШга эса довул энди етиб бормоқда. У Флорида штати соҳилларига етди. Ҳозирда тўрт киши ҳалок бўлгани маълум. Миллион аҳоли чироқсиз қолди. Икки миллион киши ўз уйини тарк этган.\n“Мэттью”нинг келишидан олдин штатларнинг жануби-шарқида 5 минг авиарейс бекор қилинди. Флоридадаги Майами, Орландо ва Форт-Лодердейл халқаро аэропортларининг штат жадвали бузилди. Сўнгги 10 йилда биринчи марта Disney World кўнгилочар боғи ёпилди.\nҲозирда “Мэттью” кучини йўқотмоқда. Шамол кучи сониясига 50 метргача пастлади.


19 май 2022, Тошкент вақти: 01:41\n15 февраль, эрталаб ўнлаб тадбиркорлар Тошкент шаҳар давлат солиқ бошқармаси олдида йиғилиб, қўшимча қиймат солиғи (ҚҚС) ва бошқа солиқларни тўламаган савдо корхоналари билан ҳамкорлик қилганлардан ҚҚС ҳисобини қайта ҳисоблашни талаб қилаётганидан норозилик билдирди.\nБу ҳақда Озодликка хабар қилган тадбиркорларга кўра, тадбиркорлар 16 февралда Давлат солиқ қўмитасига ҳам бормоқчи.\nСолиқ қўмитаси тадбиркорларни ўз ҳамкорлари билан “лозим даражада эҳтиёткорлик" қилмаганликда айбламоқда.\nТадбиркорларнинг айтишича, жорий йил бошида киритилган бу меъёр ўтган йил учун қўлланмоқда.\nОзиқ-овқат маҳсулотлари, қурилиш материаллари, электрон техника ва бошқа шу каби товарлар билан савдо қилувчи тадбиркорларнинг Тошкент шаҳар давлат солиқ бошқармаси олдида 15 февраль куни йиғилгани акс этган қисқа видеода улардан бири “ишчиларнинг ойлигини, солиқларни зўрға тўлаб турган пайтимизда булар 2021 йилда чиққан солиқ сервисни важ қилиб 2020 учун ҳам уришяпти”, дейди.\nҚисқа видеодаги бу гап нима ҳақда эканлигини, тадбиркорларнинг Телеграм каналида қолдирилган мана бу ёзувдан тушуниш мумкин:\n“Ҳозирда Ўзбекистоннинг барча вилоятлари бўйлаб ҚҚС бўйича гувоҳномаси бекор килинган корхоналар билан иш юритган тадбиркорлардан ҳисобга олган ҚҚС суммаларини солиқ органи томонидан қарор асосида бекор қилиб, корхонанинг шахсий варақасига ҚҚС бўйича қўшимча солиқ ҳисоблашлари амалиёти кузатилмоқда”.\n15 февралда Тошкент шаҳар солиқ бошқармасига борган тадбиркорлардан бири Озодликка мана бундай деди:\n“Солиқ қўмитасидан мен ва менга ўхшаган минглаб тадбиркор талабнома олди. Ўша талабномага асосланиб солиқ қўмитаси бизнинг банк ҳисобимизни инкассага қўйиб қўйишяпти ва тушган пулни ечиб олишяпти. Ҳисобимиздаги бор пулимизни бугун ечиб олишди. Эртадан бошлаб тушадиган пулларни ҳам ечишни бошлашади. Бундан келиб чиқадики, биз ҳамкорларимиз олдидаги шартларни бажара олмай қоламиз, ишимиз тўхтаб қолади”.\nОзодлик ихтиёрида тадбиркорлардан бирига Солиқ бошқармасидан келган талабнома нусхаси мавжуд. Фақат мутахассисларгина тушуниши мумкин бўлгани ва тадбиркор танилиб қолиши мумкинлиги учун эълон қилинмаётган хатда бир неча юз миллион сўмлик солиқлар устида гап боради.\nҲужжатда талабномани олган тадбиркор ўзининг контрагенти (ҳамкори) билан муомалага киришаётганда "етарли даражада эҳтиёткорлик қилмагани" иддао қилинган.\nХудди шундай гап 15 февралда тадбиркорлар олдига чиққан солиқ бошқармаси мулозими томонидан айтилгани яна бир видеода акс этган.\nЎзбекистон Республикаси Давлат солиқ қўмитаси матбуот хизматининг икки ходими Озодликнинг вазият юзасидан саволларини жавобсиз қолдирди. Тошкент шаҳар солиқ бошқармаси билан боғланишнинг иложи бўлмади.\nТадбиркорларнинг Телеграм каналида видеомурожаатини жойлаган бир тадбиркор Солиқ қўмитасининг талабларини ноқонуний деб иддао қиларкан, ўз ҳамкасбларини ёрдам сўраб, Бизнес омбудсманга мурожаат қилишга чақирган.\nЎзбекистон Республикаси Президенти ҳузуридаги Тадбиркорлик субъектларининг хуқуқлари ва қонуний манфаатларини ҳимоя қилиш бўйича вакил - Бизнес омбудсманнинг Тошкент шаҳридаги ваколатхонаси ходими Озодлик саволини эшитаётиб, алоқани узиб қўйди.\nТадбиркорларнинг Телеграм каналида ўзини “солиқ маслаҳатчиси” сифатида тақдим этган юзер мана бундай ёзди:\n“Солиқ маслаҳатчиси сифатида Солиқ органининг бу талабини ноқонуний деб ҳисоблаймиз. Чунки Солиқ кодексининг 15-моддаси учинчи қисмида "Солиқ органлари солиқ тўловчиларга контрагентларнинг солиқ органларида солиқ тўловчи сифатида ҳисобга қўйилганлиги тўғрисидаги ахборотдан, шунингдек бошқа ахборотдан Ўзбекистон Республикаси Давлат солиқ қўмитаси томонидан белгиланган тартибда фойдаланиш имкониятини беради." дейилган.\nСолиқ кодексининг 15- моддаси\nБу можарода ким ҳақу ким ноҳақ?\nБу саволни Ўзбекистон ҳукуматининг собиқ мулозими, иқтисодчи олим Сапарбой Жубаевга бердик. Вазиятга доир ҳужжатлар билан танишиб чиққач, олим бундай деди:\n“Солиқ идорасининг тадбиркорга хати билан танишиб чиқдим. Идора “лозим даражада эҳтиёткорлик” ҳақида айтяпти. Бу бир кунлик ёки сунъий фирмалар билан муомаладан эҳтиёт бўлиш дегани. Нима бўлганда ҳам қўшимча қиймат солиғи ёки бошқа солиқлар тўловларини амалга оширмаган контрагент корхона билан ҳамкорлик қилганлар, текширув натижаларига кўра, ҚҚСни тўлаб қўйишига тўғри келади. Тўламасликка контрагентларнинг ҚҚС тўловчилар рўйхатидан чиқарилгани асос бўла олмайди. Бу хатдан мен келган фикр шуки, ҳамма ҚҚС тўламаганлар, вақтни ўтказмай, уни тўлаши керак”.\nБироқ “солиқ маслаҳатчиси” иқтисодчи олим билан ғойибона баҳсга киришар экан, бундай ёзади:\n“Давлат солиқ идоралари талаб қилаётган даврда солиқ органининг ўзида лозим даражада эхтиёткорлик учун ахборот олиш манбаси мавжуд бўлмаган. Аниқроғи, корхоналарнинг фақатгина солиқ органларида солиқ тўловчилар сифатида ҳисобга қўйилганлигини аниқлаш имкони бўлган холос.\nЎз навбатида сиз ишлаган корхоналар сиз билан ишлаган даврда ҚҚС тўловчиси эканлиги ва ҚҚС бўйича ДСИдан берилган коди актив ҳолатда турганлиги "Лозим даражада эҳтиёткорлик" ҳисобланади. Шунинг учун ҳам Солиқ органининг бу талабини ноқонуний деб ҳисоблаймиз.\nСолиқ кодексининг 15-моддасида белгиланган ахборот олиш манбаси фақатгина ДСҚда 2021 йил, 6 январда шакллантирилган бўлсада, солиқ органлари "Лозим даражада эҳтиёткорлик" талабини ўтган давр учун қўллашмокда. Бу бўйича Давлат солиқ идорасининг (ДСҚнинг) қарори устидан судга шиоят бериш ишингизни ижобий ҳал қилиш учун ягона йўл ҳисобланади”, дейилган ўзини “солиқ маслаҳатчиси” сифатида тақдим этган юзернинг постида.\n2020 йил бошидан буён солиқ тўловчиларга жами 4 триллион 544 миллиард сўм миқдоридаги маблағ қайтарилгани тўғрисида Давлат солиқ қўмитаси матбуот хизмати ўтган йилнинг октябрида маълум қилган эди.\nҚайд этилишича, 2020 йилнинг дастлабки 9 ойида ДСҚ органларига умумий қиймати 7,7 триллион сўмдан ошадиган 6 295 та ариза келиб тушган. Шундан 2 773 та ҳужжат қаноатлантирилиб, Молия вазирлигига юборилган ҳамда солиқ тўловчиларга 4,5 триллион сўмдан кўпроқ пул қайтарилган.\nХабарномада қўшилган қиймат солиғининг ортиқча миқдорини қоплаш тизими соддалаштирилгани ҳам қўшимча қилинган.\n“Йил бошидан ҚҚС суммасини қоплаш (қайтариш) фақат алоҳида тоифага кирувчи солиқ тўловчиларга қўлланилган бўлса, Вазирлар Маҳкамасининг “Қўшилган қиймат солиғи ҳамда чет эл юридик шахслари билан боғлиқ солиқ маъмурчилигини такомиллаштириш чора-тадбирлари тўғрисида”ги (14.08.2020 й.) қарорига мувофиқ шартлар ва тартиб соддалаштирилди ва ҚҚС тўловчиси бўлган барча хўжалик юритувчи субъектларга нисбатан қўлланилмоқда”, дейилган эди ДСҚ хабарномасида.


Боливия президенти истеъфога чиқди – Газета.uz\nМамлакатни қарийб 14 йил бошқарган Боливия президенти Эво Моралес истеъфога чиқишини эълон қилди. Намойишчиларнинг бу борадаги талаби армия ва полиция томонидан ҳам қўллаб-қувватланди.\n11 ноябр 2019, 11:31 Жаҳон\nМамлакатни қарийб 14 йил бошқарган Боливия президенти Эво Моралес октябрдан бери давом этаётган норозилик намойишлари ортидан истеъфога чиқишини эълон қилди, деб хабар берди РИА Новости.\n20 октябрь куни бўлиб ўтган президент сайловларидан кейин мамлакатда тартибсизликлар бошланди. Намойишчиларга учта йирик шаҳарда — Санта Круз, Сукре ва Кочабамбада — полициячилар қўшилди. Қуролли кучлар Моралесни мамлакатда барқарорликни таъминлаш учун ўз лавозимини тарк этишга чақирди.\nТартибсизликларга овозларни санаб чиқиш натижалари сабаб бўлган. Эво Моралес биринчи турда ғалаба учун зарур бўлган тўсиқни кичик фарқ билан енгиб ўтиб, тўртинчи муддатга сайланди. Унинг асосий рақиби Карлос Меса эса бу натижаларни тан олмади.\nЯкшанба куни норозилик намойишлари пайтида президент янги сайловларни тайинлади, аммо кейин истеъфога чиқишини эълон қилди. Телевидение орқали қилган сўнгги чиқишида Моралес мамлакатдан қочмоқчи эмаслигини айтди.\nМексика унга Ла-Пасдаги элчихонасидан бошпана таклиф қилди. Мамлакат ташқи ишлар вазири Марсело Эбрарднинг сўзларига кўра, Боливиянинг йигирма нафар амалдори ва депутатлари аллақачон у ерда.\nКуба, Венесуэла, Мексика раҳбарияти, шунингдек, Аргентинанинг сайланган президенти Алберто Фернандес ҳодисаларни давлат тўнтариши деб атади ва бўлаётганларни қоралади.


«Арсенал» футболчилари маошлари қисқаришига қарши чиқишди\nЛондоннинг «Арсенал» жамоаси футболчилари коронавирус пандемияси сабаб клуб томонидан жорий этилиши режалаштирилаётган инқирозга қарши дастурни қабул қилишмади, дея хабар бермоқда Mirror.\nМанбанинг қайд этишича, клуб раҳбарияти футболчиларга агар жамоа мавсум якунларига кўра, еврокубоклардан ўрин олмаса йиллик маошларининг 12,5 фоизидан воз кечишни сўради. Европа лигасига йўлланма олинса маошлар қисқариши 7,5 %ни ташкил этиши, «Арсенал» Чемпионлар лигасига чиққан тақдирда эса футболчиларга маошлар тўлиқ ҳажмда тўланиши таклиф қилинди.\nБироқ барча футболчилар бир овозда клубнинг ушбу дастурдаги таклифини рад этишди. Уларнинг фикрича, клуб еврокубокларга чиқа олмаса, шусиз ҳам футболчилар маошларининг катта қисмини ташкил этадиган бонуслардан мосуво бўлишларини билдиришган.\nМаълумот учун, «Арсенал» Премьер-лига 28-туридан кейин турнир жадвалида 40 очко жамғарган ҳолда 9-ўринни банд этиб турибди.


7 МИНГ ГЕКТАР МАЙДОНДАГИ ТУРФА ЭКИНЛАР ОБИ ҲАЁТ БИЛАН ТАЪМИНЛАНЯПТИ - AUZ.UZ\n7 МИНГ ГЕКТАР МАЙДОНДАГИ ТУРФА ЭКИНЛАР ОБИ ҲАЁТ БИЛАН ТАЪМИНЛАНЯПТИ\nНорин-Қорадарё ирригация тизимлар ҳавза бошқармаси Савой-Оқбўрасой ирригация тизими бошқармаси Қўрғонтепа бўлими ходимлари ноз-неъмат бунёдкорларининг яратувчилик меҳнатларига ҳамиша ҳамнафас бўлиб келишяпти. Улар тасарруфидаги Савой канали орқали Қўрғонтепа туманидаги 7 минг гектар майдондаги турфа экинлар оби ҳаёт билан таъминланяпти. 300 та фермер хўжалиги хизмат кўрсатаётган ирригаторлар дала ишлари қизғин тус олган шу кунларда ҳар томчи сувдан оқилона фойдаланишга алоҳида эътибор қаратишяпти.\nБошқарма Савой канали участкаси қошида замон талабидан келиб чиққан ҳолда ёрдамчи хўжалик ташкил этилган. Бу ерда чорва ҳайвонлари, паррандаларпарваришланмоқда. Турли сабзавот экинлари, резаворлар барқ уриб ўсмоқда. Етиштирилган маҳсулотлар ишчи- хизматчиларга, ортгани кам таъминланган оилаларга тарқатиляпти..\nСуратда: бош мироб Мирзахалим Сатторов ёрдамчиси Салимжон Усмонов билан иш жараёнида.


Расулуллоҳ (соллаллоҳу алайҳи ва саллам)нинг Тавротда келган сифатлари тўғрисида - Hidoyat.uz\nАсосий саҳифа Мақолалар Расулуллоҳ (соллаллоҳу алайҳи ва саллам)нинг Тавротда келган сифатлари тўғрисида\nЧоп этилди Iyun 28, 2020 Расулуллоҳ (соллаллоҳу алайҳи ва саллам)нинг Тавротда келган сифатлари тўғрисидаda fikr bildirishni o'chirish\nАбдуллоҳ ибн Салом бундай дейди:\n“Аллоҳ азза ва жалла Зайд ибн Саънани ҳидоят қилишни ирода этганида Зайд ибн Саъна: “Муҳаммад (соллаллоҳу алайҳи ва саллам)нинг юзларига қараганимда, нубувват аломатларини билгандим. Лекин икки хислатларини ҳали эшитмаган эдим. Бу унинг мулойимлиги жаҳлидан устун экани ва қанча жоҳиллик қилинса, шунча мулойимлиги зиёда бўлиши. Мен у кишининг мулойимлигини билиш учун фурсат пойлаб юрардим. Бир куни Расулуллоҳ (соллаллоҳу алайҳи ва саллам) ва Али ибн Абу Толиб (розияллоҳу анҳу) ҳужрадан чиқдилар. Шунда бадавийга ўхшаган, туя минган бир одам келиб: “Эй Расулуллоҳ, мен фалон қабила қишлоғининг бошлиғи бўламан. Улар таслим бўлишган ва Исломга киришган. Исломга киришса, тўкин-сочин ризқ келишини айтганман. Бир йил бўлди, уларга оғирчилик ва қурғоқчилик ҳукмрон. Улар Исломга тама қилиб кирганларидек, яна тама қилиб Исломдан чиқиб кетишларидан қўрқаман. Агар сиз уларга бирор нарсани тайинлаб жўнатишни ўйласангиз, мен уни бажарардим”, деди. Расулуллоҳ (соллаллоҳу алайҳи ва саллам) Алига қараб: “Унга бирор нарса қолганми?” дедилар”.\nҲасан ибн Суфён: “Сенда уларга беришга бирор нарса қолганми?” деган лафзни келтирган.\nЗайд ибн Саъна: «У кишига яқинлашиб: “Эй Муҳаммад! Менга Бани фалоннинг боғидан, фалон-фалон вақтгача, маълум миқдорда хурмо сотасизми?” дедим. Расулуллоҳ: “Йўқ, эй яҳудий! Лекин мен сенга фалон-фалон вақтгача маълум миқдорда хурмо сотаману, фалончи боғдан деб айтмайман”, дедилар. Мен: “Ҳа, майли”, дедим. Кейин менга фалон-фалон вақтгача, маълум миқдорда хурмо сотдилар, ҳамёнимни олиб, у кишига саксон мисқол олтин бердим. Сўнг у зот олтинни ёрдам сўраб келган кишига бердилар ва: “Буни қавмингга олиб бориб, уларга ёрдам бер”, деб тайинладилар».\nҲасан ибн Суфён: «Сўнг у зот олтинни ёрдам сўраб келган кишига бердилар ва: “Буни қавмингга олиб бориб, уларга ёрдам бер», лафзини келтирмаган.\nЗайд ибн Саъна айтади: «Хурмони беришларига икки ёки уч кун қолганида, Расулуллоҳ (соллаллоҳу алайҳи ва саллам) бир жанозага чиқдилар. У киши билан бирга бир қанча саҳобалари, Абу Бакр, Умар ва Усмон (розияллоҳу анҳум) ҳам бор эди. Жанозани ўқиб бўлганларидан сўнг, бир девор ёнига ўтириш учун яқин бордилар. Шунда мен олдиларига бориб, кўйлак ва ридолари бирлашган жойидан ушладим. Кейин у кишига қўпол кўринишда қарадим ва: “Эй Муҳаммад, ҳақимни тўламайсизми? Аллоҳга қасам, Бани Абдулмутталибнинг қарзни чўзиб юришларини билмаганман, ана энди, билиб олдим”, – дедим. Умарга қараган эдим, унинг кўзлари фалак айлангани каби айланиб кетди. Кейин менга қараб: “Эй Аллоҳнинг душмани! Расулуллоҳ (соллаллоҳу алайҳи ва саллам)га шундай муомала қилаяпсанми?” деди».\nҲасан ибн Суфён: “Расулуллоҳ (соллаллоҳу алайҳи ва саллам)дан қўлингни торт”, лафзини келтирган ва қўполлигини зикр қилмаган.\nАбу Бакр ва Усмон (розияллоҳу анҳум): “Расулуллоҳни ҳақ билан жўнатган Зотга қасам, У кишининг қувватидан эҳтиёт бўлмаганимда, албатта, бошингни қилич билан олардик”, деди. Расулуллоҳ (соллаллоҳу алайҳи ва саллам) жим, хотиржам Умарга қараб турардилар. У зот (соллаллоҳу алайҳи ва саллам): “Эй Умар! Мени чиройли адо қилишимга буюришингиз ва уни сабр билан кутиб туришга буюришингизга кўпроқ муҳтож эдик. У билан боринг, эй Умар, ҳақини беринг ва уни жалб қилган жойдаги хурмодан йигирма соъ зиёд беринг”, деб буюрдилар”.\nЗайд ибн Саъна айтади: «Умар мен билан бориб, ҳақимни, яна йигирма соъ хурмо зиёд берди. Шунда мен: “Эй Умар, бу ортиқча берганингиз нима?” деб сўрадим. Ҳазрат Умар: “Менга Расулуллоҳ (соллаллоҳу алайҳи ва саллам) сен хоҳлаган жойдаги хурмодан зиёд қилиб беришимни буюрдилар”, деди. Мен: “Мени танийсизми, эй Умар?” дедим. Умар: “Йўқ! Кимсан ўзи?” деб сўради. “Зайд ибн Саънаман”, дедим. Умар: “Яҳудий олимими?” деди. “Ҳа, яҳудийлар олимиман”, дедим. У киши: “Расулуллоҳ (соллаллоҳу алайҳи ва саллам)га бундай қилиш ва гапиришга сени нима ундади?” деб сўради. Мен: “Эй Умар, Расулуллоҳ (соллаллоҳу алайҳи ва саллам)нинг юзларига қараганимда, нубувват аломатларини билгандим. Лекин икки хислатлари ҳақида хабарим йўқ эди. У кишининг икки хислати – ҳилмлари жаҳлларидан ўзиши ва у кишига қанча жоҳиллик қилинса, шунча ҳилмлари зиёда бўлишидан хабардор бўлдим. Эй Умар, сизга гувоҳлик бериб айтаман, албатта, мен Аллоҳнинг ягоналиги, Исломнинг дин ва Муҳаммад (соллаллоҳу алайҳи ва саллам)нинг набий эканларига ишониб рози бўлдим. Яна сизга гувоҳлик бериб айтаман, мол-мулкимнинг ярми (мен бой эдим) Муҳаммад (соллаллоҳу алайҳи ва саллам)нинг умматларига садақадир”, дедим. Умар: “Умматнинг ҳаммасига эмас, балки баъзиларига садақа бўлади”, деди».\nКейин Умар ва Зайд Расулуллоҳ (соллаллоҳу алайҳи ва саллам)нинг ҳузурларига қайтдилар. Шунда Зайд: “Аллоҳдан бошқа илоҳ йўқ эканига, Муҳаммад Аллоҳнинг бандаси ва элчиси эканига гувоҳлик бераман”, деди. Расулуллоҳ (соллаллоҳу алайҳи ва саллам)га имон келтирди, тасдиқлади, эргашди ва у зот билан кўп жангларда қатнашди. Табук ғазотида мардонавор курашиб вафот этди.\n“Бизга россиялик ёлланма жангчилар керак эмас”